ועדת הכלכלה, כנסת 18, פרוטוקול מספר 566, 2011-07-04 10:50

כרמל שאמה-הכהן: בוקר טוב, חברים.

כרמל שאמה-הכהן: אנחנו פותחים בדיון השני היום של ועדת הכלכלה.

כרמל שאמה-הכהן: על סדר היום צעדי הממשלה להוזלת מוצרי המזון.

כרמל שאמה-הכהן: ועדת הכלכלה קיימה לפני כשבועיים דיון בעניין מוצרי החלב, בפרט בעניין הקוטג'.

כרמל שאמה-הכהן: לשמחתנו, יש התקדמות מסוימת בעניין הקוטג', אבל זאת שמחה מאוד צרה ומאוד זמנית.

כרמל שאמה-הכהן: הבעיה, כך מתברר מדוח שמניחה בפנינו היום מחלקת המחקר והמידע של הכנסת, היא הרבה יותר רחבה, הרבה יותר עמוקה.

כרמל שאמה-הכהן: אין כמעט מדף שאליו הצרכן הישראלי פונה בסופר או במכולת, ובו הוא לא משלם מחיר מנופח, אם זה במקררי מוצרי החלב, אם זה במקררי האיטליז והבשר, אם זה במוצרים היבשים – הפסטות – במזון לתינוקות.

כרמל שאמה-הכהן: זה בלי להזכיר שגם בדרך לסופר הוא משלם מחיר מנופח, כנראה, לחברות הדלק על עמלות מרווח השיווק- -

מירי רגב: גם על המיסוי של הדלק.

כרמל שאמה-הכהן: וגם על המיסוי, מירי רגב, חברת הקואליציה.

מירי רגב: אכן, כרמל שאמה, חבר הקואליציה – מרווח השיווק.

מירי רגב: מה לעשות?

מירי רגב: יש בקואליציה המון דברים טובים אז תתקן אותם.

כרמל שאמה-הכהן: חברת הכנסת רגב, בזה תמה זכות הדיבור שלך לעניין הזה.

מירי רגב: המיסוי על הדלק הוא מיסוי - - -

כרמל שאמה-הכהן: חברת הכנסת רגב, אני קורא אותך לסדר פעם ראשונה.

כרמל שאמה-הכהן: גם, כמובן, הצרכן חוזר הביתה ורוצה לבשל, אז הוא מבשל על הגז הביתי, כנראה, קצת יותר ממה שצריך - - - הריכוזיות של הענף.

מירי רגב: הוא גם רוצה לחזור לבית, אתה יודע.

שלמה מולה: הוא שותה מים.

כרמל שאמה-הכהן: חברים, מי שיפריע מעכשיו, יהיו שלוש קריאות מהירות החוצה.

כרמל שאמה-הכהן: לכן כל הנתונים שאנחנו מתהדרים בהם על צמיחה, אדוני סגן שר האוצר, ומברכים אתכם עליהם, - הצמיחה הזאת נבלעת בדרך לאזרח הישראלי על-ידי מחלת הריכוזיות שגובה מחיר בכל מקום שאליו הצרכן פונה.

כרמל שאמה-הכהן: אז נכון שיש אולי צמיחה, אבל ההכנסה הפנויה האמיתית שנשארת ואפשרויות הרווחה שלו רק הולכות אחורה.

כרמל שאמה-הכהן: נוסיף לזה את מחירי הדיור ואת מחירי המים, וביום שני תגיע לכאן רשות החשמל ותסביר למה היא רוצה לייקר את החשמל בעשרות אחוזים- -

מירי רגב: בגלל הגז המצרי.

כרמל שאמה-הכהן: - - אנחנו מגיעים לתמונה שאמנם נתוני המאקרו הם מדהימים, ולכל מקום שאנחנו מגיעים בעולם שואלים אותנו מה זה הפלא של הכלכלה הישראלית, אבל האזרח הישראלי כנראה לא מתחלק בהצלחה הזאת, וההצלחה הזאת מנותבת באמצעות מונופולים וקרטלים ותופעות אחרות.

כרמל שאמה-הכהן: אנחנו מצפים לשוק חופשי ומברכים אותו, אבל השוק שלנו הוא בעיקר חופשי מתחרות.

כרמל שאמה-הכהן: אני יודע שקמו כמה תהליכים בממשלה: ועדות לעניין מוצרי החלב וועדה רחבה יותר של מוצרי המזון.

כרמל שאמה-הכהן: אני מברך בהזדמנות הזאת גם את מנכ"ל משרד התמ"ת וגם את מנכ"ל משרד החקלאות שיהיה שותף בדיון, למעט ענייני החלב, וגם כמובן את סגן שר האוצר שהגעתם לעדכן אותנו.

כרמל שאמה-הכהן: אנחנו בעיקר נהיה "צמודים אליכם לווריד" כדי לדעת איך התהליכים מתקדמים.

כרמל שאמה-הכהן: נרצה לשמוע ולקבל דיווח.

כרמל שאמה-הכהן: מדובר במוצרים יומיומיים שהצרכן נתקל בהם יום-יום בתהליך הרכישה ומשלם עליהם מחיר יום-יום.

כרמל שאמה-הכהן: גם לפונקציה של מהירות התגובה של הממשלה יש משמעות; כי נכון שהממשלה לא אשמה במחירים, אבל ברגע שהיא לא מטפלת היא הופכת להיות אשמה.

כרמל שאמה-הכהן: ברגע שהיא לא מטפלת טיפול ראוי וזוהתה בעיה, היא הופכת להיות יותר אשמה.

כרמל שאמה-הכהן: אז אנחנו פחות יכולים לדבר על יצרנים, ופחות אשמה על רשתות השיווק- -

שלמה מולה: - - - אתה יכול להסביר?

כרמל שאמה-הכהן: רגע, חבר הכנסת מולה.

כרמל שאמה-הכהן: - - ופחות על תופעות כאלה ואחרות במשק הישראלי.

כרמל שאמה-הכהן: הצרכן והכנסת מצפים לתגובת הממשלה.

כרמל שאמה-הכהן: זה לא משהו שאמור להיפטר בחקיקה פרטית.

כרמל שאמה-הכהן: דרך המלך פה זה צעדים ברורים, חדים ומהירים של הממשלה.

כרמל שאמה-הכהן: ראשון שיקבל זכות דיבור- -

עמיר פרץ: שאלה, אדוני.

כרמל שאמה-הכהן: לא, לא.

כרמל שאמה-הכהן: אני אענה אחר כך לשאלה, אבל יש פה גם סגן שר שממהר.

עמיר פרץ: בסדר גמור, אני רק מבקש.

עמיר פרץ: אתה סיכמת- -

אופיר אקוניס: מה זאת אומרת ממהר?

אופיר אקוניס: אני מבקש שסגן השר יקשיב לנו.

שלמה מולה: - - -

עמיר פרץ: מולה, אתה מפריע לי.

שלמה מולה: סליחה.

עמיר פרץ: אתה סיכמת את הדיון הקודם עם שני סעיפים שאולי לא נותנים לסגן השר: ראשית ביקשת שמשרד התמ"ת, בשיתוף פעולה עם משרד החקלאות, יביאו הצעות- -

כרמל שאמה-הכהן: אמרנו, תהיה ישיבת מעקב.

עמיר פרץ: שנית, אני מבקש מסגן השר שהעניין של המע"מ יפורט כאן.

כרמל שאמה-הכהן: נגעת בנקודה נכונה.

עמיר פרץ: אתה הדגשת את עניין המע"מ בפעם שעברה, ומשום מה זה הושמט.

עמיר פרץ: לדעתנו, עניין של מע"מ על מוצרי יסוד ו- - - ילדים חייב להשתנות.

עמיר פרץ: אני רק הזכרתי ליושב ראש, זה הכול.

כרמל שאמה-הכהן: תודה שהזכרת.

כרמל שאמה-הכהן: זאת באמת עצת חינם טובה.

כרמל שאמה-הכהן: יש מדינות רבות, במיוחד ב-OECD שישראל התקבלה כחברה בו, וגם על זה אנחנו כמובן מברכים, שנוהגות במע"מ דיפרנציאלי במוצרי יסוד דרך שיטת מע"מ מופחת על אותם מוצרים שמקלה על השכבות החלשות.

כרמל שאמה-הכהן: רצינו לשמוע מה גישתכם בעניין הזה.

כרמל שאמה-הכהן: אני יודע שלאוצר יש התנגדות נחרצת לעניין המע"מ הדיפרנציאלי.

כרמל שאמה-הכהן: באותה תשובה להתייחס גם לכך שמשרד האוצר מתכוון להפחית את המע"מ הכללי בחצי אחוז ב-1 בינואר 2011.

מרינה סולודקין: האוצר לא מבין - - - דיפרנציאלי.

אופיר אקוניס: ב-2013?

אופיר אקוניס: ב-2013?

מירי רגב: זה אחרי שהריבית עלתה ב-2%.

מירי רגב: המע"מ ירד אחרי שהריבית עלתה ב-2%.

אופיר אקוניס: הובטח להוריד את המע"מ ב-2012.

כרמל שאמה-הכהן: אני יודע – 1 בינואר 2012.

כרמל שאמה-הכהן: מתי שאתם לא מתכוונים להוריד חצי אחוז במע"מ – אני אומר לך, מורידים חצי אחוז במע"מ הכללי, זה מוריד אולי חצי אחוז לכולם במחיר של הפלזמה – אם זה בכלל מוריד, אבל זה מוריד שם – המשמעות היא לקחת את אותם 2 מיליארד ₪, להכניס אותם לעסקת חבילה למוצרי היסוד האלה.

כרמל שאמה-הכהן: כמובן, אנחנו לא מחפשים שרק הממשלה תפתור את הבעיה, זה צריך להיות השתתפות של כל שרשרת הייצור והשיווק, ולהגיש את זה כחלק מהפתרון לבעיה הרחבה.

כרמל שאמה-הכהן: כביכול מחיר הקוטג' ירד, אבל הקוטג' זאת לא הבעיה.

כרמל שאמה-הכהן: מגיעה פה הצדעה לצרכן הישראלי, כי אי אפשר לפתור את כל הבעיות בחרם צרכנים.

כרמל שאמה-הכהן: העם הזה לא יעבור לצום – הוא לא יתחיל לא לאכול בשר ולא לאכול בכלל מוצרי גבינה, ולא לצרוך מוצרי תינוקות ולא פסטות – זה לא ילך.

כרמל שאמה-הכהן: זה היה טוב בשביל להתניע, בשביל ליצור מומנטום, בשביל לצלצל בפעמונים במסדרונות הממשלה והכנסת.

כרמל שאמה-הכהן: מפה האחריות, וחובתנו לספק את התהליכים ואת התשובות.

כרמל שאמה-הכהן: ראשון הדוברים סגן שר האוצר.

כרמל שאמה-הכהן: אני מבקש שתתייחס לכל הנקודות ותעדכן אותנו.

יצחק כהן: תודה רבה, אדוני היושב ראש.

יצחק כהן: שלום לכולם.

יצחק כהן: אני רוצה לברך אותך על הדיון הזה, הוא מתבקש.

יצחק כהן: לדעתי, נפל דבר בישראל.

יצחק כהן: תפקיד הרגולטור, הממשלה, זה לאתר כשלי שוק.

יצחק כהן: אבל הרגולטור הכי טוב, מסתבר, הוא הצרכן עצמו.

יצחק כהן: מה שהתרחש בשבועות האחרונים הוא שהרגולטור האמיתי אמר את דברו וגרם לכך שהמחיר של הקוטג' ירד.

יצחק כהן: זה רק קוטג' כמשל.

יצחק כהן: כפי שאמרתי לך, אדוני היושב ראש, תפקידה של הממשלה כרגולטור לאתר כשלי שוק.

יצחק כהן: אני יכול לתת לך כמה דוגמאות.

יצחק כהן: הדוגמה הכי בולטת הייתה בתקופת ביטוח רכב חובה, חברת "אבנר", שאיתרה כשל שוק אדיר, ואחרי שהיא טיפלה בו ופתחה את השוק לתחרות המחירים ירדו בלמעלה מ-40%.

יצחק כהן: אני לא מציע לרוץ ולחפש פתרונות קלים.

יצחק כהן: הממשלה הקימה ועדה שמשתתפים בה האוצר, התמ"ת ומשרד החקלאות, ותפקידה להגיש לנו מסקנות תוך חודשיים- -

כרמל שאמה-הכהן: חודשיים, ממתי?

כרמל שאמה-הכהן: מהיום?

יצחק כהן: לא.

אופיר אקוניס: מלפני שבועיים.

יצחק כהן: מאז שהתחילה לפעול, לפני שבוע.

יצחק כהן: להגיש את המסקנות שלה לגבי כל הפתרונות- -

אופיר אקוניס: לפני החגים.

שלמה מולה: הוועדה התכנסה כבר?

שלמה מולה: אופיר אקוניס: לפני החגים, לא אחרי החגים.

מירי רגב: ועדה בראשות מי?

שלמה מולה: הוועדה ישבה?

שלמה מולה: האם ישבה פעם אחת?

אופיר אקוניס: ארבעה חודשים, אדוני היושב ראש.

אופיר אקוניס: "אחרי החגים" – מין ביטוי פרוזאי ל"לא יהיה לעולם".

יצחק כהן: הוועדה תדווח לוועדה מסקנות ביניים, ומסקנות סופיות כנראה בטווח יותר ארוך.

יוליה שמאלוב-ברקוביץ: מה הוועדה צריכה לעשות?

יצחק כהן: לבדוק את כל כשלי השוק.

יצחק כהן: לדעתי, הוועדה צריכה לבדוק עוד נקודה מאוד חשובה – את המונופולים ואת הלובים החקלאיים למיניהם.

מירי רגב: רק את החקלאים?

שלמה מולה: יש לך בעיה עם הלובים החקלאיים דווקא?

יצחק כהן: כן, בעיה מאוד קשה.

מירי רגב: הלובי החברתי- - -

כרמל שאמה-הכהן: חברים, אני מבקש לא להפריע לו לדבר.

יצחק כהן: הלובי החברתי, לא.

מירי רגב: עם הלובי החברתי אין בעיה.

כרמל שאמה-הכהן: חברת הכנסת רגב, זה לא ועדת כספים פה.

אופיר אקוניס: זה מתחיל להיות מעניין, אולי נשמע אותו.

יצחק כהן: הוועדה צריכה לבדוק גם את הנושא, למשל שאלות בנושא היתר הייבוא, ביטול המכסות או לא ביטול המכסות – הוועדה צריכה לבדוק את כל הכשלים האלה.

יצחק כהן: אני מאוד - - - את הלובי החקלאי, הוא לובי מאוד חזק, מאוד מרשים.

יצחק כהן: 63 שנה הוא עשה דברים מאוד חשובים בחקלאות בישראל, אבל מסתבר שכשזה מגיע ליחידת הקצה, לצרכן הסופי, כנראה יש בעיות כאלה ואחרות.

אבשלום וילן: אדוני סגן השר, - - - הנתונים- -

כרמל שאמה-הכהן: סליחה, אדוני.

יצחק כהן: הוועדה קיבלה את הנתונים ותדווח לוועדה.

כרמל שאמה-הכהן: אתה יכול לפרט את הרכב הוועדה?

מירי רגב: רק שתלמד את הנתונים טוב, לא כמו המים.

מירי רגב: שקופים, שקופים- -

כרמל שאמה-הכהן: חברת הכנסת מירי רגב.

יצחק כהן: חברי הוועדה הם ממשרד האוצר, ממשרד התמ"ת וממשרד החקלאות.

יצחק כהן: אתה רוצה את פירוט האנשים?

כרמל שאמה-הכהן: לא, לא.

שלמה מולה: המועצה לצרכנות?

שלמה מולה: זה בתוך התמ"ת.

יצחק כהן: היא לא חלק מהממשלה.

יצחק כהן: אני מציע שנעביר את רשות הדיבור- -

כרמל שאמה-הכהן: אנחנו לא מעבירים את רשות הדיבור כי על חלק מהשאלות לא ענית.

כרמל שאמה-הכהן: מה לגבי מע"מ דיפרנציאלי – מע"מ מופחת למוצרי מזון.

יצחק כהן: הוועדה תבדוק את כל הנושאים האלה, גם היבטים מיסויים, היא תבדוק הכול.

אופיר אקוניס: אמירה חשובה ביותר.

יצחק כהן: היא תבדוק גם היבטים מיסויים.

אופיר אקוניס: אמירה חשובה ביותר.

אופיר אקוניס: שהממשלה בודקת מע"מ דיפרנציאלי זאת אמירה חשובה ביותר.

עמיר פרץ: הוא לא אמר את זה.

אופיר אקוניס: הוא אמר את זה, הוא אמר את זה, ואני תומך.

אופיר אקוניס: זאת אמירה חשובה ביותר.

קריאות: - - -

אופיר אקוניס: זה מה שאתה אמרת.

יצחק כהן: אופיר, תפקיד דובר הסיעות לא התפנה.

יצחק כהן: כשיתפנה אני אציע לך.

יצחק כהן: הממשלה לא אמרה את זה.

יצחק כהן: \

אופיר אקוניס: זה מה שאתה אמרת.

מירי רגב: לא רע, לא רע.

יצחק כהן: לא, לא.

אופיר אקוניס: "זה ייבחן".

יצחק כהן: אל תגיד מה אמרתי, בסדר?

אופיר אקוניס: זה מה שאמרת.

יצחק כהן: - - - מה שאתה אומר, מה שאני אומר- -

אופיר אקוניס: אז אני תכף אגיד מה שאני אומר.

כרמל שאמה-הכהן: חברים.

כרמל שאמה-הכהן: חבר הכנסת אקוניס.

יצחק כהן: - - אוקיי?

יצחק כהן: עם כל הכבוד.

אופיר אקוניס: תכף אני אגיד.

עמיר פרץ: אני מברך את סגן שר האוצר על כך שהוא אומר- -

כרמל שאמה-הכהן: אתם רוצים שהדיון הזה יהיה קרקס?

עמיר פרץ: אופיר אקוניס מנסה להלבין את פניו של סגן שר האוצר ואת הממשלה- -

אופיר אקוניס: ממש לא, בדיוק הפוך.

עמיר פרץ: - - הוא לא אמר לך מיסוי ולא מע"מ, ואל תחפש לך תעלה להלבין את הממשלה.

יצחק כהן: - - -

כרמל שאמה-הכהן: חברים.

אופיר אקוניס: תכף תשמע - - -

כרמל שאמה-הכהן: חבר הכנסת אקוניס, פעם ראשונה.

כרמל שאמה-הכהן: חבר הכנסת פרץ, פעם ראשונה.

כרמל שאמה-הכהן: אתם לא נותנים לדיון- -

עמיר פרץ: אדוני היושב ראש, פעם ראשונה שמישהו קורא לי לסדר בכנסת.

אופיר אקוניס: בוועדה.

כרמל שאמה-הכהן: באמת?

עמיר פרץ: כן.

כרמל שאמה-הכהן: אוהו.

עמיר פרץ: - - -

יצחק כהן: אני רוצה להבהיר שוב כדי שהדברים יהיו ברורים: הוועדה תבדוק את כל ההיבטים, אוקיי?

אופיר אקוניס: אוקיי.

יצחק כהן: אל תגיד מה שלא אמרתי.

יוליה שמאלוב-ברקוביץ: אפשר לשאול שאלה, בבקשה, אדוני השר?

קריאות: - - -

כרמל שאמה-הכהן: תגידו לי, מה ההתרגשות?

יוליה שמאלוב-ברקוביץ: רוצים לשאול שאלה.

כרמל שאמה-הכהן: אבל שהוא ידבר בצורה מסודרת.

כרמל שאמה-הכהן: אדוני סגן השר, סיימת את דבריך, את כל מה שיש לך לומר?

יצחק כהן: כן.

יצחק כהן: שאלות, בבקשה, מטעם חברי הכנסת.

יצחק כהן: חבר הכנסת מולה, בבקשה, בצורה מסודרת.

אופיר אקוניס: מה זה "שאלות"?

כרמל שאמה-הכהן: רק שאלות קצרות, לא נאומים.

אופיר אקוניס: סדר הדיון הוא הפוך?

כרמל שאמה-הכהן: שאלות.

שלמה מולה: אדוני סגן שר האוצר, א', אני רוצה לדעת האם הוועדה כבר התכנסה פעם אחת או לא.

שלמה מולה: אם כן, כמה פעמים בשבוע היא תתכנס?

שלמה מולה: האם תהיה פתוחה לשאלות מהציבור?

שלמה מולה: שנית, איפה הממשלה הייתה- -

כרמל שאמה-הכהן: לא, זאת לא שאלה.

כרמל שאמה-הכהן: שאלת את השאלות, תענה לו, בבקשה.

שלמה מולה: איפה הממשלה הייתה עד היום?

שלמה מולה: למה היא לא הקימה את זה לפני חודש?

שלמה מולה: לפני שנה?

יצחק כהן: ביום רביעי הקרוב הוועדה מתכנסת בפעם הראשונה.

יצחק כהן: אני מניח שהוועדה גם תבקש את הערות הציבור ואת דעת הציבור, ונעקוב אחריה.

כרמל שאמה-הכהן: אוקיי, תשובה.

כרמל שאמה-הכהן: שאלה של חברת הכנסת ברקוביץ'.

יוליה שמאלוב-ברקוביץ: אדוני סגן שר האוצר, אני ידועה בכנסת כמי שמצדדת מאוד במסורת.

יוליה שמאלוב-ברקוביץ: רציתי לדעת האם הוועדה תבדוק את מחירי ההכשר על מזון במדינת ישראל – הכשר בשר, הכשר קוטג', הכשר של מוצרי חלב.

יוליה שמאלוב-ברקוביץ: אנחנו לא כל כך שמים לב, אבל ידוע לי, שחלק בלתי מבוטל ממחיר המזון במדינה יהודית הוא כשרות.

יוליה שמאלוב-ברקוביץ: הבשר הטרף צריך לעלות פי שלושה מבשר כשר, וזה בדיוק הפוך.

יוליה שמאלוב-ברקוביץ: אותו דבר לגבי המוצרים.

יוליה שמאלוב-ברקוביץ: רציתי לדעת האם הוועדה תבדוק גם את זה.

כרמל שאמה-הכהן: שאלת שאלה טובה וברורה.

כרמל שאמה-הכהן: חבר הכנסת אייכלר, בטח גם על הכשר, לא?

יוליה שמאלוב-ברקוביץ: לא, הוא הפוך.

קריאה: הוא על הטרף.

ישראל אייכלר: לי אין שאלה על הכשר כי אני לא רוצה שישימו מס טרפה כהצעתו של קוזו.

יוליה שמאלוב-ברקוביץ: לא הבנתי למה תמיד ללכת- - -

כרמל שאמה-הכהן: חברת הכנסת ברקוביץ', את סיימת את השאלה השלך.

ישראל אייכלר: - - אבל אני יודע שמחירי הכשרות הם פחות מאחוז אחד מהמוצר.

יוליה שמאלוב-ברקוביץ: אני רוצה שנבדוק את זה, אדוני.

יוליה שמאלוב-ברקוביץ: שהוועדה תבדוק את זה.

ישראל אייכלר: יש לי שאלה שכולם מחכים לה: האם הוועדה הזאת מוסמכת להחליט על מע"מ דיפרנציאלי בין מוצרי מזון ומוצרי יסוד לבין מוצרים אחרים?

כרמל שאמה-הכהן: אתה רושם לך את השאלות?

יצחק כהן: כן.

כרמל שאמה-הכהן: חברת הכנסת רגב, שאלה קצרה.

כרמל שאמה-הכהן: בבקשה.

מירי רגב: אני רוצה לדעת מי יושב ראש הוועדה.

מירי רגב: שנית, אני רוצה לדעת האם בתוך הוועדה הזאת נמצאים גם הצרכנים – נניח, המועצה הישראלית לצרכנות, כלומר נציגי ציבור.

מירי רגב: כי הרי אתה יודע שבוועדה על המים ישבו רק הממשלה, ומי שהחליט על הדברים זה האוצר.

מירי רגב: אז אין טעם לקיים ועדות שרק הממשלה יושבת בהן.

כרמל שאמה-הכהן: זאת שאלתך – האם יש נציגי ציבור.

כרמל שאמה-הכהן: מי היושב ראש ומי נציגי ציבור.

מירי רגב: אני רוצה להצטרף לשאלה לגבי מע"מ דיפרנציאלי, והאם בהמשך למע"מ הדיפרנציאלי אתם גם בודקים לא להוריד את המיסים הישירים?

כרמל שאמה-הכהן: תודה.

כרמל שאמה-הכהן: חברת הכנסת סולודקין, יש לך שאלה לסגן השר?

מרינה סולודקין: אדוני סגן השר, אני מאוד מבקשת לא לשכוח בדיונים של הוועדה את שמן הזית.

מרינה סולודקין: אתמול ראינו שאנחנו משלמים פי שלושה לעומת שכנינו ביוון- -

יצחק כהן: וזעתר בסדר?

מרינה סולודקין: - - ובגלל זה גם לחשוב על ייבוא.

כרמל שאמה-הכהן: חבר הכנסת פרץ, שאלה קצרה.

עמיר פרץ: אני מוותר.

כרמל שאמה-הכהן: חבר הכנסת אקוניס, שאלה קצרה.

אופיר אקוניס: לא, אני רוצה- -

כרמל שאמה-הכהן: מוותר על שאלה.

מירי רגב: אבל עוד מעט יש לנו זכות דיבור.

כרמל שאמה-הכהן: ברור, ברור.

כרמל שאמה-הכהן: סגן השר ממהר לישיבה דחופה.

אופיר אקוניס: כולם ממהרים.

יצחק כהן: אני מצטער, הדיון מתחיל לסטות מהמהות שאתה התכוונת אליה.

יצחק כהן: אני רוצה להגיד לך, גברת שמאלוב, שאני אוכל כשרות מהדרין, ומאז שביטלו את המכסות על הפטם אני אוכל עוף מהדרין זול מאוד.

יצחק כהן: אז השאלה שלך לא אצלנו, אלא במקום אחר.

יצחק כהן: יושב ראש הוועדה הוא מר שרון קדמי, מנכ"ל התמ"ת, והוא יענה לך, שלמה, על כל השאלות.

יוליה שמאלוב-ברקוביץ: רגע, אבל עוד לא קיבלתי תשובה.

יצחק כהן: עניתי לך תשובה מצוינת.

יוליה שמאלוב-ברקוביץ: לא, ממש לא.

יצחק כהן: אני אוכל פטם מהדרין מאז שביטלתם- -

כרמל שאמה-הכהן: אני אחדד את השאלה שלך.

יוליה שמאלוב-ברקוביץ: אני רוצה לחדד את השאלה.

יצחק כהן: - - -

כרמל שאמה-הכהן: האם הוועדה תתייחס לעניין הכשרות?

יצחק כהן: לא תתייחס.

יוליה שמאלוב-ברקוביץ: אדוני, אני רוצה לחדד את השאלה, בבקשה.

יצחק כהן: דקה, דקה.

יוליה שמאלוב-ברקוביץ: האם ידוע לך כמה עולה קופסת קוטג' כשר?

יוליה שמאלוב-ברקוביץ: אני רוצה לדעת האם אתה יודע כמה כסף זה.

יצחק כהן: זה שהקוטג' ירד עכשיו ל-5 שקלים, אני מאוד שמח על זה.

יוליה שמאלוב-ברקוביץ: הבנתי, אני שאלתי כמה כסף - -

כרמל שאמה-הכהן: חברת הכנסת ברקוביץ'.

יצחק כהן: מה את רוצה, שיאכלו טרפות?

יצחק כהן: מה את רוצה?

יוליה שמאלוב-ברקוביץ: בדיוק הפוך, על מה אתה מדבר?

יצחק כהן: מה את רוצה?

יוליה שמאלוב-ברקוביץ: אני בדיוק מדברת הפוך:

יוליה שמאלוב-ברקוביץ: אם הגענו למסקנה שצריך להוזיל את מחירי המזון כי בלתי אפשרי לחיות פה ביוקר מחיה, אחד המרכיבים, לצערי הרב, במדינה יהודית זה מחירי ההכשר.

יוליה שמאלוב-ברקוביץ: יש הרבה מאוד מסעדות, ואנשים שמוכרים בשר ומזון שמכיוון שההכשר עולה הרבה כסף הם בכלל לא מחזיקים תעודת כשרות.

כרמל שאמה-הכהן: תודה.

כרמל שאמה-הכהן: זה לא דיון על הכשרות, הנקודה שלך ברורה - -

יוליה שמאלוב-ברקוביץ: זה לא קשור- -

כרמל שאמה-הכהן: והוא ענה באופן ברור שהוועדה לא תעסוק בזה.

יצחק כהן: אני אמרתי לך דבר פשוט, מסקנה מהשוק: אני אוכל פטם מהדרין.

יצחק כהן: מאז שבוטלו המכסות הפטם הזה הוא זול מאוד, והוא מהדרין.

יוליה שמאלוב-ברקוביץ: תגיד לי איפה אתה קונה שאני אשלח לשם את הציבור.

יצחק כהן: ברמי לוי.

יוליה שמאלוב-ברקוביץ: ברמי לוי, תודה.

מירי רגב: ביטול המכסות, תחרות אמיתית.

כרמל שאמה-הכהן: חברת הכנסת רגב, פעם שנייה.

כרמל שאמה-הכהן: ענית לכולם?

יצחק כהן: אני אמרתי שהוועדה תבדוק היבטים מיסויים, לא התייחסתי למע"מ.

כרמל שאמה-הכהן: והיום יש למשרד האוצר עמדה בסיסית לגבי מע"מ דיפרנציאלי?

יצחק כהן: אני אקבע להם עמדה בסיסית לפני שהם יושבים?

כרמל שאמה-הכהן: למשרד האוצר, לא לוועדה.

כרמל שאמה-הכהן: אני שואל על משרד האוצר.

יצחק כהן: משרד האוצר חושש למדיניות המע"מ שהיא המדיניות שהוא גיבש אותה גם בתקציב 2012, והוא לא מתכונן לשנות אותה.

כרמל שאמה-הכהן: שר האוצר מתנגד נחרצות למע"מ דיפרנציאלי.

יצחק כהן: נכון.

כרמל שאמה-הכהן: אז תגיד את זה, שחברי הוועדה ישמעו.

מירי רגב: זה ברור, חדש לך?

יצחק כהן: אמרתי.

יצחק כהן: מדיניות המיסוי נקבעה בתקציב 2012-2011, ואין שום כוונה לשנות אותה.

כרמל שאמה-הכהן: נכון להוריד חצי אחוז מע"מ במקום להשתמש במשאבים האלה לפתרון הבעיה הזאת?

מירי רגב: במקום להוריד את המיסים הישירים, לדוגמה.

מירי רגב: אל תוריד את המע"מ, תוריד את המיסים הישירים, יהיה לך הרבה כסף – 50 מיליארד שקל לשנה.

כרמל שאמה-הכהן: אבל הוא לא יכול לענות לשאלות בסֶריות.

יצחק כהן: חצי אחוז מע"מ, לפי התוכנית, אמור לרדת בתחילת 2013 משיקולי תקציב מאקרו כלכליים.

שלמה מולה: אדוני סגן השר, זאת התשובה שאתה נותן לבוחרי ש"ס בקריית מלאכי?

כרמל שאמה-הכהן: אתה דואג לו לבוחרים?

יצחק כהן: אני אסתדר עם בוחרי ש"ס, אתה תדאג לבוחרי קדימה, בסדר?

כרמל שאמה-הכהן: מנכ"ל משרד התמ"ת, בבקשה, זכות הדיבור שלך.

כרמל שאמה-הכהן: הייתי רוצה שבדבריך תתייחס מדוע לא תהיה חובה להטביע מחיר מומלץ לצרכן.

כרמל שאמה-הכהן: כלומר אם היצרנים אומרים שהבעיה היא ברשתות השיווק, פשוט יטביעו את המחיר המומלץ לצרכן, הצרכן יחזיק את המוצר, יראה את המחיר המומלץ – לא מחיר מינימום או מחיר מקסימום, אלא מחיר מומלץ – יראה שיש הפרש בין המחיר שרוצים לגבות ממנו, ויידע שיש סוחר לא הוגן מולו.

כרמל שאמה-הכהן: זאת עלות אפסית כמעט, זה רק צריך להיכנס בין היצרנים לבין המשווקים, שאחד שומר על השני.

שרון קדמי: תודה רבה.

שרון קדמי: אני, כמובן, רוצה להצטרף לסגן שר האוצר לברך על הדיון, הוא דיון מאוד חשוב.

שרון קדמי: מכובדי היושב ראש קופץ כבר לפתרון כשאנחנו רוצים להבין קודם איפה הבעיה.

שרון קדמי: הבעיה שכרגע כולם רואים היא עליית המחירים, ועל זה אי אפשר להתווכח, גם יש הדוח של ה-מ.מ.מ, והוא מאוד ברור.

שרון קדמי: למעשה, יש שתי ועדות ולא ועדה אחת ואני תכף אסביר את הנהלים ואיך נעבוד בוועדה.

שרון קדמי: המטרה שלנו בוועדה היא למפות ולזהות את כשלי השוק לכל שרשרת הערך.

שרון קדמי: יש כשלי שוק לאורך כולה, ויש כאלה שאנחנו כבר יודעים יותר, יש פחות, ואנחנו רוצים להבין היכן הם בדיוק נמצאים ולנסות לייצר פתרון.

שרון קדמי: הכי קל לממשלה לפעול בצורה חד-צדדית, ואנחנו לא רוצים לפעול בצורה חד-צדדית.

שרון קדמי: אנחנו רוצים לפעול בשיתוף פעולה עם השוק בכל מקום שאפשר.

שרון קדמי: אנחנו ננסה לייצר פתרון בדיוק לנקודה הזאת.

שרון קדמי: הכול קם ונוצר בגלל הקוטג', והכול טוב ויפה, אבל כמו שהיטבתם להגיד שניכם, הקוטג' הוא רק סימפטום, וזה גם לא רק מוצרי החלב, אנחנו רואים את זה בכל מגוון המוצרים בענף המזון, ובכלל, בכל המשק הישראלי.

שרון קדמי: אבל המנדט של הוועדה הזאת הוא אך ורק ענף המזון.

שרון קדמי: הוועדה הגדולה שאמורה להגיש את המלצותיה, בדיוק כמו שאמר סגן שר האוצר, בעוד כארבעה חודשיים, כשתוך שמונה שבועות נניח דוח ביניים – תתייחס לענף המזון.

שרון קדמי: עד סוף שבוע זה בכוונת צוות משנה של הוועדה הזאת להתייחס למקטע ענף החלב.

כרמל שאמה-הכהן: עד סוף החודש הזה?

כרמל שאמה-הכהן: שרון קדמי: עד סוף השבוע הזה.

כרמל שאמה-הכהן: התכנסנו כבר פעם אחת, אנחנו מתכנסים שוב היום, ונתכנס שוב במהלך השבוע כדי לנסות לייצר פתרון לטווח הזמן הקצר למקטע החלב.

כרמל שאמה-הכהן: אף אחד לא מעלה על דעתו שתוך 10 ימים יינתן פתרון גורף לכל ענף המזון, משהו שלא נעשה למעלה מ-60 שנה.

כרמל שאמה-הכהן: צריך להבין בדיוק מה הבעיות, לאתר אותן ולפעול.

כרמל שאמה-הכהן: ארגז הכלים שלנו הוא גדול: הזכרתם פה מע"מ – זה כלי אחד; יש סוגיה של ייבוא – כלי שני; ניתן לדבר על פיקוח – כלי שלישי; נכון או לא נכון – אנחנו עוד לא יודעים, אבל אנחנו צריכים לפרוס את כל ארגז הכלים שלנו, ולהחליט מה נכון ובאיזו סיטואציה.

כרמל שאמה-הכהן: ייתכן מאוד, אדוני היושב ראש, שלא נפעל רק בקו אחד- -

עמיר פרץ: אדוני המנכ"ל, מה התהליך הזה אומר?

עמיר פרץ: בעוד שבוע אתה תלך לממשלה לאשר?

שרון קדמי: בעוד שבוע אני לא אלך לאף מקום.

עמיר פרץ: לא, אמרת שבעוד שבוע יהיו לך המלצות.

שרון קדמי: עד סוף השבוע ההמלצות יוגשו לשר התמ"ת, והוא יעביר אותן לראש הממשלה, אני מניח, שהנחה את שר התמ"ת, את שר האוצר ואת שר החקלאות- -

אופיר אקוניס: בתחום החלב.

שרון קדמי: בתחום החלב בלבד.

מירי רגב: אולי תוכלו להתייעץ גם עם אחרים שהם לא משרדי ממשלה?

מירי רגב: אני שואלת עכשיו שאלה אמיתית.

עמיר פרץ: רגע, מירי, שנבין את התהליך.

שרון קדמי: ועדת המשנה יושבת עם כל החברים השותפים.

שרון קדמי: יושבים פה נציגי- -

עמיר פרץ: אדוני המנכ"ל, אתה צריך להדגיש: החלב ומוצריו.

שרון קדמי: חלב ומוצריו.

עמיר פרץ: לא, אתה אומר "חלב".

שרון קדמי: מקטע החלב – החלב ומוצריו.

כרמל שאמה-הכהן: חלב ומוצריו, באופן ברור.

מרינה סולודקין: אולי יש ניגוד אינטרסים ששר התמ"ת הוא שר החקלאות לשעבר?

כרמל שאמה-הכהן: כבר אי אפשר לשנות את ההיסטוריה, גברת סולודקין.

עמיר פרץ: זה נגמר.

עמיר פרץ: סוף-סוף נפטרנו מברק, עכשיו - - -

שרון קדמי: בקשר לשאלה של חברת הכנסת רגב, בדיונים בנושא מקטע החלב שותפים כל החברים על שרשרת הערך: יש נציגים של המחלבות, נציגים של החקלאים- -

מירי רגב: המחלבות הגדולות או גם הקטנות?

שרון קדמי: כל המחלבות החליטו מי מייצג אותן.

שרון קדמי: יש נציג אחד.

שרון קדמי: לחקלאים יש נציג אחד, ולרשתות יש נציג אחד.

שרון קדמי: לא יכול להיות מצב שכל חברי הרשתות יושבים סביב שולחן אחד – הממונה על ההגבלים העסקיים לא - - -

מרינה סולודקין: אז הגדולים צריכים- - -

אופיר אקוניס: לרשתות יש נציג אחד?

שרון קדמי: כן.

אופיר אקוניס: מי הנציג?

שרון קדמי: איגוד לשכות המסחר.

רמי לוי: אבל הוא לא מייצג אותנו.

אופיר אקוניס: בדיוק, הוא מייצג את הגדולים.

רמי לוי: אני לא חבר באיגוד לשכות המסחר.

אופיר אקוניס: אתה לא חבר באיגוד לשכות המסחר, אז הוא לא מייצג את הרשתות הקטנות, שהן בדיוק הרשתות שצריכות לתת תחרות.

קריאות: - - -

כרמל שאמה-הכהן: אבל כשכולם מדברים ביחד זאת הבעיה.

מירי רגב: יש בעיה, והוועדה - - - את מה שהרוב רוצה.

אופיר אקוניס: אבל עוד פעם הרשתות הגדולות.

כרמל שאמה-הכהן: חברת הכנסת רגב.

אופיר אקוניס: הרשתות הגדולות הן חלק מהבעיה, לא חלק מהפתרון.

כרמל שאמה-הכהן: כל מי שחושב שיש גוף לא מיוצג – יושב כאן יושב ראש הוועדה, רשאים לפנות ולהעיר את תשומת לבו ולהסדיר את זה.

אופיר אקוניס: הנה, אמרו.

כרמל שאמה-הכהן: אבל במקהלה זה לא יסתדר.

אופיר אקוניס: מר לוי אמר שהוא איננו מיוצג.

כרמל שאמה-הכהן: אוקיי.

מירי רגב: המועצה לצרכנות.

כרמל שאמה-הכהן: בואו ניתן למנכ"ל משרד התמ"ת- -

רמי לוי: אני לא מיוצג.

רמי לוי: הוא לא מייצג אותי.

אופיר אקוניס: לא מייצג אותם, מה לעשות?

אופיר אקוניס: הוא מייצג את הדרקונים.

כרמל שאמה-הכהן: בבקשה, מנכ"ל משרד התמ"ת רוצה לדבר.

שרון קדמי: אם אני לא טועה, מר לוי היה בישיבה אצל שר התמ"ת, שבה סוכם שנציג איגוד לשכות המסחר ייצג אותם.

שרון קדמי: אם מר לוי טוען אחרת אנחנו נשמח לדעת, כי הישיבה הייתה אך ורק לפני 10 ימים, ואני לא מעודכן שיש שינויים.

כרמל שאמה-הכהן: חברים, בואו לא נסטה מהעיקר.

שלמה מולה: מה נעשה עם הרשתות הקטנות?

כרמל שאמה-הכהן: בואו לא נסטה מהעיקר.

כרמל שאמה-הכהן: העניין של הייצוג של רמי לוי יכול להיפתר?

שלמה מולה: לא רמי לוי.

שלמה מולה: יש רשתות קטנות שלא מיוצגות, מה תעשה איתן?

כרמל שאמה-הכהן: אני מבקש לאפשר לו לדבר.

שרון קדמי: הוועדה בוודאי תפתח את דלתותיה לשימוע לכל מי שיש לו עניין בכך במישרין ובעקיפין.

שרון קדמי: אנחנו גם נפתח כתובת מייל למי שירצה להעביר את השאלות שלו במייל.

שרון קדמי: אנחנו נקיים שימועים לכל הגורמים, ולכן אנחנו צריכים את הזמן בדיוק כמו בוועדות אחרות.

שרון קדמי: אי אפשר לקבל פה פתרון מהיום למחר, בוודאי לא בסוגיה מורכבת שכזאת.

שרון קדמי: רק בישיבה הזאת ראית שבאותו מקטע יש מספר גורמים שלא מסכימים האחד עם האחר.

שרון קדמי: צריך למצות את השימוע עם כולם, ואז להביא את המסקנות.

כרמל שאמה-הכהן: תודה רבה.

כרמל שאמה-הכהן: לפני שסגן השר הולך אני רוצה שאלה אחת מאוד חשובה ובסיסית- -

מירי רגב: אז שישמע אותנו רגע.

מירי רגב: חשוב מאוד שישמע אותנו.

כרמל שאמה-הכהן: אני כבר אתן לך לדבר.

שלמה מולה: חייב - - - את סגן השר?

יצחק כהן: אל תקיימו ועדות באותן שעות.

כרמל שאמה-הכהן: בבסיס נמצאת בעיית הריכוזיות.

כרמל שאמה-הכהן: הוקמה ועדה על-ידי ראש הממשלה בראשות המנכ"ל שלה, אם אינני טועה, ובשיתוף עם מנכ"ל משרד האוצר.

כרמל שאמה-הכהן: אנחנו יודעים שמנכ"ל משרד ראש הממשלה עומד לעזוב בסוף החודש, ועדיין אין מסקנות ביניים, ובטח לא מסקנות סופיות.

כרמל שאמה-הכהן: מתי המסקנות של הוועדה הזאת יונחו על שולחן הממשלה, ובעקבות זה חקיקה לכנסת?

כרמל שאמה-הכהן: כי זה הפתרון המערכתי.

יצחק כהן: נכון.

כרמל שאמה-הכהן: מה הנתונים של לוחות הזמנים?

יצחק כהן: תוך חודשיים הם אמורים לסיים את העבודה ולהגיש את המסקנות שלהם לממשלה.

כרמל שאמה-הכהן: תוך חודשיים מהיום?

יצחק כהן: כן.

כרמל שאמה-הכהן: העזיבה של איל גבאי לא מעכבת את התהליך?

יצחק כהן: לא.

כרמל שאמה-הכהן: זאת אמירה מאוד חשובה לפרוטוקול – תוך חודשיים מהמסקנות של ועדת הריכוזיות.

יצחק כהן: תודה רבה, אדוני.

יצחק כהן: אני רוצה להתנצל כיוון שקבעו ישיבות ועדות בזמנים מקבילים.

מירי רגב: לאן אתה הולך?

מירי רגב: שנדע.

שלמה מולה: לוועדת כספים.

יצחק כהן: יוג'ין קנדל- -

יוליה שמאלוב-ברקוביץ: יש פה ציבור, אולי תשמע?

כרמל שאמה-הכהן: אני לא יכול להחזיק אותו בכוח.

אופיר אקוניס: האם יוג'ין קנדל הוא מעל נבחרי הציבור?

מירי רגב: רק עכשיו אתה יודע שיוג'ין קנדל הוא מעל נבחרי הציבור?

אופיר אקוניס: הוועדה הזאת מייצגת את הציבור, אדוני.

מירי רגב: רק עכשיו אתה יודע את זה?

מירי רגב: יש יועצים משפטיים ונציגי ציבור – הם החשובים.

אופיר אקוניס: פה יושבים נבחרי ציבור מכל המפלגות, והפקיד הוא - - -

כרמל שאמה-הכהן: מה מציע לי היושב ראש לשעבר לעשות?

כרמל שאמה-הכהן: להחזיק אותו ביד?

אופיר אקוניס: לבקש מהסגן להישאר פה.

אופיר אקוניס: לדחות את הפגישה עם הפקיד.

כרמל שאמה-הכהן: אני מבקש שתישאר.

שלמה מולה: למה אי אפשר להביא את השר?

שלמה מולה: - - -

אופיר אקוניס: או להביא את יוג'ין קנדל לפה.

שלמה מולה: השר מסתתר מאחורי סגן השר - - - ובסוף – שרים וסגני שרים – הציבור משלם.

שלמה מולה: זאת התוצאה.

יצחק כהן: אם הפופוליזם היה גז לא היה מחסור בגז.

כרמל שאמה-הכהן: טוב, תודה רבה.

אופיר אקוניס: הבנו שיוג'ין יותר חשוב.

יצחק כהן: לא, יוג'ין יותר חשוב.

יצחק כהן: אתם יותר חשובים, אבל - -

אופיר אקוניס: לא, לא יותר – כולם שווים- -

קריאות: - - -

כרמל שאמה-הכהן: חבר הכנסת אופיר אקוניס, זכות הדיבור שלך.

אופיר אקוניס: אני מאוד מודה לך.

כרמל שאמה-הכהן: אתה יכול להתייחס לעניין עזיבתו של סגן השר במסגרת הזמן המוקצה לך.

אופיר אקוניס: לא, אני לא אתייחס לעזיבתו.

אופיר אקוניס: הבנתי את החלטתו.

אופיר אקוניס: אם ירצה – ישמע, אם לא ירצה – לא ישמע.

אופיר אקוניס: אדוני היושב ראש, כותרתה של הישיבה הזאת היא "צעדי הממשלה להוזלת מוצרי המזון".

אופיר אקוניס: לפני למעלה מ-80 שנה כתב ז'בוטינסקי שמדינה חייבת לדאוג לחמש מ"מים בסיסיים- -

יצחק כהן: המ"מים האלה.

יצחק כהן: כיוון- - -

קריאות: - - -

יצחק כהן: אופיר, שמעתי את הנאום הזה, אז אני- -

אופיר אקוניס: מאה אחוז, תודה.

כרמל שאמה-הכהן: רגע, אולי הכוונה במ"מ היא למונופולים.

אופיר אקוניס: אחד המ"מים העיקריים היה "מזון".

מירי רגב: יש שם מ"מ נוסף – מיסים.

אופיר אקוניס: נדמה לי שהמ"מ השישי שלאחרונה כולנו חולקים אותו הוא – "מיסים".

אופיר אקוניס: זה דבר שצריך להיפסק כי המיסוי העקיף בישראל – ואגב, משרד האוצר הוציא את הדוח הזה או לפחות עזר בהפצתו, על-פי ה-OECD, שהאוצר כל כך מתגאה בו.

אופיר אקוניס: בשבחים שה-OECD חולק למדינת ישראל פה אנחנו דווקא במקום השלישי.

אופיר אקוניס: אדוני, אתה הזכרת את זה, ואני גם בדקתי, האם המע"מ הדיפרנציאלי יהיה בבחינת המצאה ישראלית, המצאה ייחודית או זה דבר מקובל במדינות עם כלכלה לא רעה כמו קנדה ובריטניה.

אופיר אקוניס: גילית שבשתי המדינות הללו ישנו מע"מ דיפרנציאלי כאשר מוצרי המזון הבסיסיים הם בין 2% ל-8%, ומוצרי מותרות הם באחוזים הרבה יותר גבוהים.

אופיר אקוניס: אצלנו, אדוני, כאשר צריכת המזון היא 40% מסל ההוצאה של העשירונים התחתונים בישראל, אם הממשלה – ואני שמעתי כנראה דבר אחד ממה שהשמיע סגן שר האוצר – הממשלה, כך נאמר פה – תבחן את כל ההיבטים באותה ועדה שמר קדמי עומד בראשה, ובתוך זה – מע"מ דיפרנציאלי.

מירי רגב: - - -

אופיר אקוניס: שר האוצר מתנגד, גם את זה שמעתי.

אופיר אקוניס: יש התנגדות, זכותו להתנגד.

אופיר אקוניס: אבל חובתה של הוועדה הזאת לבדוק מה קורה בעולם, לבדוק איך אנחנו יכולים להגיע לסוג של שינוי בדבר הזה- -

מרינה סולודקין: אבל זה לא חכם- - -

מירי רגב: - - -

אופיר אקוניס: אני אגיד משהו, מרינה.

אופיר אקוניס: אני אומר בשמי ובשמה של חברת הכנסת רגב שיחד לפני שבועיים הנחנו הצעת חוק – וספירה של 45 יום כבר החלה – "הצעת חוק מס ערך מוסף, תשל"ו-1975" – ביטול המע"מ על מוצרי יסוד.

אופיר אקוניס: זה יהיה על מוצרי החלב, זה יהיה על מוצרי הלחם וזה יהיה גם על מע"מ חדש שנולד לו רק מאז שהוקמו תאגידי המים, וזה מע"מ על מים.

אופיר אקוניס: אפרופו הדברים שאמר סגן השר בנושא הלובי החקלאי.

אופיר אקוניס: אני בדקתי את הדבר הזה כי לא הבנתי, שותפתי לחוק חברת הכנסת רגב, איך זה שעל פירות וירקות אין מע"מ?

אופיר אקוניס: איך זה קרה?

אופיר אקוניס: הרי כאשר ממשלתו הראשונה של יצחק רבין עשתה את הרפורמה במס ב-1975 הלובי החקלאי שהיה לא פחות חזק אז כמו שהוא חזק היום, אמר לראש הממשלה ולשר האוצר – אתם לא מטילים מע"מ על פירות וירקות.

אופיר אקוניס: כלומר, אדוני, יש מע"מ דיפרנציאלי במדינת ישראל, הוא קיים; אין מע"מ על פירות וירקות – יש מע"מ על לחם?

אופיר אקוניס: על מים יש מע"מ?

אופיר אקוניס: איך קרה הדבר הזה?

מירי רגב: תרופות מצילות חיים.

אופיר אקוניס: על תרופות מצילות חיים.

שלמה מולה: מה עם - - - הדלק?

מירי רגב: - - -

אופיר אקוניס: חבר הכנסת מולה, נדמה לי שאני אומר את דבריי בצורה די ברורה.

אופיר אקוניס: יש פה רשימה הרבה יותר ארוכה מרשימת השמות שאני נקבתי בה: אוסטריה, בולגריה, בלגיה, גרמניה- -

כרמל שאמה-הכהן: נא לסכם, חבר הכנסת אקוניס.

אופיר אקוניס: אנחנו נקדם את הצעת החוק הזאת אלמלא מר קדמי ומר פולק, שאינני יודע מה תפקידך בוועדה- -

שרון קדמי: ממלא מקום היושב ראש.

אופיר אקוניס: - - תמליצו באחת ההמלצות שלכם לקיים מע"מ דיפרנציאלי כי זה הפתרון.

אופיר אקוניס: אתה אומר, אדוני, שזה צעדי הממשלה, נכון?

אופיר אקוניס: ובכן, אנחנו צריכים לדאוג שגם הממשלה תעשה משהו כי הניצחון הצרכני שהיה פה בנושא הקוטג' היה בלי התערבות הממשלה.

אופיר אקוניס: שני דברים אחרונים בקצרה: קודם כול אני לא זוכר שהממשלה אמרה שב-1 בינואר 2013 היא תוריד את המע"מ- -

כרמל שאמה-הכהן: 2012.

אופיר אקוניס: גם אני זוכר 2012.

אופיר אקוניס: ואני אומר לסגן שר האוצר – אולי תעביר לו את דבריי – לקיים את ההבטחה השלטונית: להוריד מע"מ בינואר 2012- -

כרמל שאמה-הכהן: תודה, חבר הכנסת אקוניס.

כרמל שאמה-הכהן: מחכים בתור.

אופיר אקוניס: דבר אחרון, דקה אחת.

אופיר אקוניס: מעל כל הדברים הללו אנחנו צריכים לעשות מה שעשינו כאן בשולחן הזה כאשר טיפלנו בכשל השוק של הסלולר.

אופיר אקוניס: הפתרון הוא תחרות, תחרות, תחרות, תחרות.

אופיר אקוניס: זאת הנוסחה העיקרית והבלעדית לפתיחת ריכוזיות.

כרמל שאמה-הכהן: תודה.

כרמל שאמה-הכהן: חברת הכנסת מירי רגב, רשות הדיבור שלך.

כרמל שאמה-הכהן: שלוש דקות.

מירי רגב: תודה לך, אדוני היושב ראש, על הדיון החשוב הזה.

מירי רגב: דיבר כאן סגן השר, וחבל שהוא לא נמצא, ואני מקווה מאוד שיאשרו לנו גם את ההצעה הזאת כהצעה לסדר – הקוטג' כסמל.

מירי רגב: גם הפיתה הייתה סמל למצרים ותראו מה קרה.

מירי רגב: מהפכות מתחילות מזה שפוגעים לאנשים בסוף בזה שביום-יום הם לא יכולים לגמור את החודש.

מירי רגב: אף אחד לא רוצה להתעשר ולקנות בית באקירוב – אנשים רוצים לגמור את החודש.

מירי רגב: רוצים לשלם על מים ועל לחם ועל מוצרי חלב ועל שמן ועל ביצים ועל קמח, ולגמור את החודש כשהמחיה עולה ב-30%, והמשכורות לא עולות בהתאם.

מירי רגב: אז מה מצפים מאנשים שיעשו?

מירי רגב: מה מצפים מאנשים חלשים שיעשו?

מירי רגב: זה לא רק המעמד החלש שאפשר להגיד שהוא חלש, אין לו כוח התארגנות, הוא נמצא אי שם בשוליים ולא שומעים אותו – זה מעמד הביניים שהצטרף ונשחק למעמד החלש.

מירי רגב: והוא זה שבעצם היום מדבר דרך הפייסבוק, דרך הרשתות החברתיות, ובעתיד הוא ילך וידבר גם דרך מהפכות חברתיות פה בשטח, ואנחנו נפעל בהתאם למה שהשטח אומר או בהתאם למה שממשלה הגיונית צריכה לעשות.

מירי רגב: הממשלה שלנו, כבוד המנכ"ל, ערן והיושב ראש – תעבירו את המסר הזה – מעודדת ריכוזיות במשק: בדלק, בחלב, במלט, בבנזין – בכל דבר יש עידוד של ריכוזיות, אין כאן באמת תחרות חופשית.

מירי רגב: כי תחרות חופשית אומרת, בואו נבטל את המכסות, בואו ניתן לתחנות זעירות של דלק להיכנס לתחרות, בואו ניתן לעוד יזמים של מחלבות קטנות להיכנס לשוק, נבטל להם את המכסות, וזה בעצם יביא לתחרות אמיתית.

מירי רגב: הרי לא יכול להיות מצב – אני במקרה אומרת "רמי לוי" כדי לא להעליב אחרים - שאצל רמי לוי מוצר עולה רבע ממוצר בסופר אחר.

מירי רגב: איך זה יכול להיות?

מירי רגב: הרי רמי לוי מרוויח, הוא לא לא מרוויח.

מירי רגב: הוא מרוויח.

אופיר אקוניס: זה תלוי ברשתות.

אופיר אקוניס: מירי רגב: זאת אומרת, יש פה מצב של כשל שוק אמיתי- -

כרמל שאמה-הכהן: נא לסכם.

מירי רגב: יש פה מצב של כשל שוק אמיתי בפערי מחיר שנובע מחוסר פיקוח, מחוסר תחרות, מחוסר ביטול המכסות, מכיוון שהממשלה לא מתערבת כי המצב הזה נוח לה.

יצחק וקנין: איזה מכסות את רוצה לבטל?

מירי רגב: כבוד היושב ראש, אני יודעת שאתה אדם רציני.

מירי רגב: ועדה יכולה למרוח אותנו.

מירי רגב: אני שנתיים מתעסקת בזה, ואתה יודע את זה, כי גם אתה שותף בוועדה בנושא המים.

מירי רגב: ועדה יכולה למרוח אותנו.

מירי רגב: אם הוועדה לא תבוא לפה ותגיד, מה היא החליטה, מה הצעדים ומה הנגזרות – הכנסת היא שום כלום, היא במה יפה לתקשורת, במה יפה להעלות את הכעסים שלנו, ומעבר לזה הממשלה ממשיכה בשלה, מחירי המים יעלו, מחירי המוצרים הבסיסיים יעלו, ואנחנו בסוף ניראה כליצני החצר.

מירי רגב: אם אנחנו רציניים – והוועדה הזאת רצינית – קודם כול, אני אשמח מאוד, ואני בטוחה שגם חברי אופיר אקוניס, שתאמצו את הצעת החוק שלנו כהצעת הוועדה- -

אופיר אקוניס: ודאי, נכון מאוד.

מירי רגב: - - שיהיה מע"מ דיפרנציאלי.

מירי רגב: הגיע הזמן.

מירי רגב: במקביל שלא יספרו סיפורים בוועדה הזאת, שהוועדה הזאת תבוא ותגיד מה היא מתכוונת לעשות בכל הקשור לריכוזיות, לתחרות ולמע"מ ושלא יורידו את המיסים הישירים למי שיש כסף – שיורידו את המיסים העקיפים- -

כרמל שאמה-הכהן: תודה, חברת הכנסת רגב.

מירי רגב: - - ויפסיקו לגרום למצב שהציבור עני, והקופה שלנו עשירה.

כרמל שאמה-הכהן: תודה.

כרמל שאמה-הכהן: הדובר הבא חבר הכנסת חמד עמאר, בבקשה.

לאה ורון: הוא יצא.

כרמל שאמה-הכהן: חבר הכנסת עמיר פרץ, זכות הדיבור שלך.

עמיר פרץ: תודה, אדוני היושב ראש.

עמיר פרץ: אני באמת רוצה להודות למירי רגב כי אני לא חושב שהייתי יכול לתת נאום טוב יותר כדי להוכיח כמה הממשלה הזאת היא כישלון, וכמה הממשלה הזאת צריכה ללכת הביתה.

מירי רגב: הממשלה הזאת ממש לא כישלון- -

כרמל שאמה-הכהן: זה מה שאמרת, חברת הכנסת רגב?

כרמל שאמה-הכהן: זה מה שאמרת?

מירי רגב: - - היא הביאה לכלכלה יציבה, היא הביאה להורדת האבטלה- -

כרמל שאמה-הכהן: היא מצביעה אמון בממשלה כל שבוע.

מירי רגב: - - אבל כן צריכים להיות יותר עם רגישות חברתית.

מירי רגב: אין קשר.

שלמה מולה: אז תחליטי איפה את נמצאת.

מירי רגב: אני נמצאת פה- -

יצחק וקנין: אנחנו לא בפריימריס עכשיו, רבותיי.

מירי רגב: - - - שמטפלים בנושאים החברתיים.

מירי רגב: את נושא המים אתם הבאתם עלינו- -

שלמה מולה: בלי הצגות.

מירי רגב: - - תלכו גאים ותגידו שאתם הבאתם לנו - -

שלמה מולה: בלי הצגות.

מירי רגב: כי דאגתם- - -

כרמל שאמה-הכהן: חברת הכנסת רגב.

אופיר אקוניס: אגב, המע"מ על המים זה אתם הבאתם עלינו.

כרמל שאמה-הכהן: חבר הכנסת אקוניס, פעם שנייה.

אופיר אקוניס: לא, למולה יש זיכרון לא טוב- -

כרמל שאמה-הכהן: חבר הכנסת אקוניס.

אופיר אקוניס: - - המע"מ על המים זה אתם.

כרמל שאמה-הכהן: חבר הכנסת אקוניס, מספיק, נו.

כרמל שאמה-הכהן: חבר הכנסת פרץ.

עמיר פרץ: מה קרה לכם?

עמיר פרץ: אפילו לא הספקתי להשלים משפט.

כרמל שאמה-הכהן: אתה מדליק מדורה, ואחר כך שותק.

יצחק וקנין: מירי, לפחות תכבדי את החברים שלך שעדיין לא דיברו.

יצחק וקנין: את דיברת, אל תקפצי כל רגע.

עמיר פרץ: מותר לה, מותר לה.

עמיר פרץ: אני באמת מצטער על סערת הרוחות.

יצחק וקנין: אולי זה משרת אותך- -

עמיר פרץ: אני בכל זאת הבנתי ככה, שהממשלה הזאת גורמת לכשלי שוק, גורמת לריכוזיות.

עמיר פרץ: ככה שמעתי.

עמיר פרץ: אולי לא שמעתי טוב?

עמיר פרץ: אני בהחלט מוכן לחזור.

מירי רגב: ריכוזיות הייתה מאז ומתמיד.

כרמל שאמה-הכהן: היא אמרה "ממשלה", היא לא אמרה איזו ממשלה.

מירי רגב: ריכוזיות מאז ומתמיד הייתה.

עמיר פרץ: אם כך, אני מצטער שחשבתי להסתפק בעמדתך.

עמיר פרץ: אין לי ברירה אלא לומר את עמדתי.

עמיר פרץ: אין שום ספק שיש פה עניין של תפיסת עולם שמובילים אותה כבר הרבה מאוד שנים שגם ממשלות בלי קשר לזיהוי פוליטי היו שותפות לה.

עמיר פרץ: הגענו למצב שהכשלים האלה, אחרי שהם הסתיימו בכך שמערכות רבות ששירתו את הציבור הופרטו לחלוטין, והשירות לציבור הפך להיות גם יקר וגם פחות טוב, הגענו למצב שיש פה בהחלט חדירה למקרר של האדם, לשולחנו של האדם וליכולת שלו להתקיים בדברים הבסיסיים ביותר.

עמיר פרץ: לכן מדובר בממשלה שגם בורחת מאחריות.

עמיר פרץ: זה לא הממשלה שבורחת מאחריות כי זה מקרה – היא פוחדת מבעלי ההון.

עמיר פרץ: זאת ממשלה ששבויה בידי בעלי ההון, זה ברור לחלוטין, מה יש בכלל לדבר?

מירי רגב: העבודה מאוד מסכנים עד היום.

עמיר פרץ: אל תפריעי לי עכשיו.

כרמל שאמה-הכהן: בבקשה, חבר הכנסת פרץ.

עמיר פרץ: את לא רוצה שאני אצטט אותך, אני עכשיו מדבר בשמי.

עמיר פרץ: לכן מדובר פה בממשלה שמובילה לפערים החברתיים הכי גדולים שהיו מאז ומעולם, מתפארת כל יום מחדש בעודפים שיש לה, מתפארת כל יום מחדש בכלכלה שצומחת, אבל שוכחת לציין את העובדה שאנחנו אולי המדינה שצומחת הכי יפה ב-OECD, אבל אנחנו גם המדינה עם הפערים החברתיים הכי גדולים.

עמיר פרץ: זאת ממשלה עשירה עם אזרחים עניים.

עמיר פרץ: כל יום מחדש האזרחים בישראל, בגלל מדיניות הממשלה הזאת, לא מסוגלים להשיג את ההישגים הפשוטים ביותר.

כרמל שאמה-הכהן: נא לסכם.

עמיר פרץ: אני מיד מסכם.

עמיר פרץ: לא היכולת להשיג דירה, לא היכולת להשיג את ההתמודדות עם התשלומים של מיסים ישירים ומיסים עקיפים.

עמיר פרץ: ההתמקדות של הוועדה בסל מוצרים אחד היא התמקדות שאיננה ראויה, אדוני המנכ"ל.

עמיר פרץ: העובדה שהוועדה קיבלה מנדט להתמקד רק בסל המזון היא בעיה.

עמיר פרץ: עם כל הכבוד, לא בטוח שתצליחו, אבל אני מקווה שתצליחו להפחית את סל המזון במספר אחוזים, אבל אם במקביל שכר הדירה והמשכנתא יטפסו לשמים אז מה עשו חכמים בתיקונים כאשר אותו זוג צעיר לא יוכל להתקיים?

עמיר פרץ: אם לא נטפל בכשלים אחרים במחירים של דלק, מים, ארנונה וכדומה, אנחנו בהחלט נמצאים במצב לא טוב.

כרמל שאמה-הכהן: תודה.

עמיר פרץ: אני רוצה לומר ליושב ראש, לדעתי, אנחנו צריכים להתמקד בשרשרת שמובילה למחיר של שולחנו של האדם- -

אופיר אקוניס: נכון.

עמיר פרץ: - - ולכן לא צריך להיבהל מוויכוח.

עמיר פרץ: אני הייתי מצפה שמשרד התמ"ת יקים אתר – ואם יהיה לכם אומץ, גם לשים כמו במקומות אחרים בעולם שרואים מה המחיר באותיות קידוש לבנה.

עמיר פרץ: הייתי רוצה שיהיה לכם אתר, שאדם לוחץ, ואם אתם לא רוצים לפקח תקבעו מהו סל מוצרי יסוד, ותהיו מחויבים להודיע לציבור כל יום מה המחיר בכל רשת ורשת, שכל אחד ידע מה המצב.

עמיר פרץ: אם הייתי יכול הייתי שם במרכז של כל יישוב שלט מאיר עיניים וכותב, היום הקוטג' עולה בשופרסל – כך; היום הקוטג' עולה אצל רמי לוי – כך.

אופיר אקוניס: הם עושים את זה.

עמיר פרץ: לא, הם לא עושים את זה.

אופיר אקוניס: הרשתות.

אופיר אקוניס: לא, המדינה לא עושה את זה.

אופיר אקוניס: כפרסום הרשתות עושות.

עמיר פרץ: שהמדינה תעשה.

עמיר פרץ: למה להאמין לרשתות?

עמיר פרץ: כל רשת אינטרנסנטית- -

כרמל שאמה-הכהן: תודה, חבר הכנסת פרץ.

כרמל שאמה-הכהן: גלשנו.

עמיר פרץ: - - כל רשת מפרסמת את המוצר הזול שלה, היא לא מפרסמת לך סל.

כרמל שאמה-הכהן: חברת הכנסת מרינה סולודקין רוצה לדבר.

עמיר פרץ: אני מסיים.

עמיר פרץ: לכן אדוני היושב ראש, יש לנו התמודדות עם מע"מ דיפרנציאלי, שחייבים להתמודד עם זה- -

אופיר אקוניס: אין ויכוח.

עמיר פרץ: שנית, יש לנו התמודדות האם להחזיר פיקוח, ועל מי להחזיר פיקוח.

עמיר פרץ: ושלישית, יש לנו התמודדות עם זיהוי הגורם המייקר המשפיע ביותר.

עמיר פרץ: לכן אני מבקש, אדוני היושב ראש, שתקבע היום מתי הוועדה מביאה לנו את מסקנות הביניים שלה.

עמיר פרץ: היום תקבע.

אופיר אקוניס: נכון.

עמיר פרץ: היום תקבע את זה, שנדע.

עמיר פרץ: אני שאלתי את היושב ראש, הוא אמר לי, אני לא יודע, אני אמסור לשר התמ"ת- -

כרמל שאמה-הכהן: לא, לא הוא אמר תוך חודשיים.

עמיר פרץ: לא, סליחה.

אופיר אקוניס: לא, מסקנות ביניים תוך שמונה שבועות, הוא אמר.

אופיר אקוניס: אנחנו לא פה, זה יהיה- -

עמיר פרץ: אני אומר מה שהוא אמר; הוא אמר שתוך שבוע יוגשו מסקנות בעניין החלב ומוצריו.

אופיר אקוניס: נכון.

עמיר פרץ: שאלתי אותו, לאן הוא יגיש את זה; הוא אמר – אני מגיש לשר.

עמיר פרץ: מה יעשה עם זה השר?

עמיר פרץ: הוא לא יודע, הוא צודק.

אופיר אקוניס: הוא יבוא לפה.

עמיר פרץ: סליחה, אתה אומר.

עמיר פרץ: הוועדה צריכה לקבוע שמכיוון שהוא התחייב שתוך שבוע- -

כרמל שאמה-הכהן: אתה לא סומך על הוועדה שתדאג לזה?

עמיר פרץ: אני מציע.

עמיר פרץ: אני סומך עליה במאה אחוז, אני רק קולע לדעת גדולים.

עמיר פרץ: אני לעולם לא מייצר כלום לבד.

עמיר פרץ: אני בסך הכול קולע לדעתך - -

כרמל שאמה-הכהן: תודה.

עמיר פרץ: אז אני מבקש- -

כרמל שאמה-הכהן: חבר הכנסת פרץ, די.

עמיר פרץ: - - שייקבע עכשיו תאריך שבו אתה מזמין את הצוות שיציג בפנינו את מסקנות הביניים לגבי החלב ומוצריו.

כרמל שאמה-הכהן: מתי יגיע ספטמבר, והפריימריס שלכם יעבור?

עמיר פרץ: אז יגיע שלך.

עמיר פרץ: אל תדאג, יהיה יותר- -

קריאות: - - -

עמיר פרץ: כשיגיע שלך בכלל יהיה קטסטרופה.

עמיר פרץ: תודה.

כרמל שאמה-הכהן: חברת הכנסת מרינה סולודקין.

מרינה סולודקין: קודם כול אני מאחלת לוועדה הצלחה, אבל אני לא כל כך מאמינה כי מפרים את כל החוקים של הקפיטליזם הבריא, ואחר כך רוצים שהמחירים יהיו נורמליים.

מרינה סולודקין: מהם היסודות של הקפיטליזם הבריא?

מרינה סולודקין: מעמד בינוני ועסקים קטנים ובינוניים.

מרינה סולודקין: איפה זה?

מרינה סולודקין: שנית, מה זה תחרות במדינה קטנה?

מרינה סולודקין: זה קודם כול ייבוא.

מרינה סולודקין: כי במדינה קטנה ריכוזיות ומונופוליות זה דבר מאוד טבעי, ורק ייבוא ופיקוח יכולים קצת לעצור את הנושא הזה.

מרינה סולודקין: מיסים על מזון – אנחנו צריכים לסיים את הקטע הזה ולהגיע למיסים ישירים.

מרינה סולודקין: דבר אחרון – אני רואה ניגוד אינטרסים מוחלט בכך ששר התמ"ת שעומד בראש הוועדה הוא שר החקלאות לשעבר.

כרמל שאמה-הכהן: תודה רבה.

כרמל שאמה-הכהן: רמי לוי, בבקשה.

רמי לוי: שלום לכולם.

רמי לוי: אני שמעתי פה את כל חברי הכנסת, וכולם אמרו דברים נכונים ואמיתיים.

רמי לוי: צריך לבטל את כל מה שמדברים על ריכוזיות ולבדוק מה קרה באמת במדינת ישראל.

רמי לוי: היום יש ארבעה יצרנים גדולים ששולטים על כל ענף המזון במדינת ישראל- -

כרמל שאמה-הכהן: מי אלה היצרנים האלה?

רמי לוי: כולם יודעים.

כרמל שאמה-הכהן: אני אפילו לא יודע.

רמי לוי: תנובה, אוסם, שטראוס, יוניליבר וטרה, שהיא אמנם קטנה יחסית בענף החלב, אבל היא גדולה בענף המשקאות.

רמי לוי: אלה ארבע החברות ששולטות בתחום ייצור המזון בארץ.

רמי לוי: כל מה שקשור לריכוזיות ולהעלאת מחירים, מאחר שיש להם מותגים מאוד חזקים הם העלו מחירים ללא פרופורציה לכל אורך הדרך.

כרמל שאמה-הכהן: איך אתה הצלחת לפצח את זה?

כרמל שאמה-הכהן: אתה הרי מוכר במחירים סבירים.

רמי לוי: לכל אורך הדרך הצלחתי בכך שאמרתי שאני אמכור הרבה ברווח נמוך.

רמי לוי: אם יעשו ככה גם היצרנים הגדולים תהיה אפשרות לצרכנים רבים שקשה להם.

רמי לוי: נניח, אצלי ברשת הקוטג' ירד ל-4.90 שקל ברשת, והמכירות שלנו עלו ב-40%, ולמה?

רמי לוי: כי היו הרבה אנשים שרצו לקנות קוטג' לפני כן, אבל זה היה להם יקר, זה עלה בין 6.49 ₪ שזה יותר יקר, ובמקום אחר זה עלה 7.5 ואפילו 8 שקלים.

רמי לוי: גם שמן זית – היום רק 15% מהמכירות של כל סוגי השמן הוא מכירות של שמן זית במדינת ישראל, יחסית לשמן סויה ושמן קנולה.

רמי לוי: אבל אם היינו מוכרים את שמן הזית במחיר הוגן ונכון, גם מי שלא עשיר היה יכול להשתמש בשמן זית כי זה שמן בריאות משמנים אחרים.

רמי לוי: זה מה שקורה כשיש ריכוזיות ומיסים מעבר למה שצריך להיות.

רמי לוי: אני קורא לכולם לשלב ידיים, וכמו שאני עושה כל הזמן – מרוויח קצת ומוכר הרבה ומאפשר להרבה לקוחות במדינת ישראל אפילו לגמור את החודש.

כרמל שאמה-הכהן: מה דעתך על הרעיון שמחיר מומלץ לצרכן יוטבע על מוצר היסוד?

רמי לוי: מחיר מומלץ לצרכן זה דבר חשוב, אבל מצד שני- -

כרמל שאמה-הכהן: שיהיה גם גלוי לצרכן.

כרמל שאמה-הכהן: זה קיים היום במחירונים, אבל הצרכן לא מודע לזה.

רמי לוי: המחיר המומלץ המקסימלי לצרכן – אם זה יהיה, זה יהיה מצוין.

אופיר אקוניס: עלול לפגוע לו בתחרות.

כרמל שאמה-הכהן: לא מינימלי, אתם תמשיכו להתחרות.

כרמל שאמה-הכהן: ברור.

רמי לוי: מחיר מקסימלי.

רמי לוי: ואז תהיה תחרות, ומי שירצה למכור ימכור את זה בזול יותר- -

כרמל שאמה-הכהן: לך כרשת שיווק אין התנגדות לזה.

רמי לוי: לי כרשת שיווק אין התנגדות שיהיה בכלל, אבל אני באופן עקרוני תמיד שואף להיות יותר זול.

רמי לוי: אז אין לי בעיה עם זה.

כרמל שאמה-הכהן: יותר זול מהמחיר המומלץ.

אופיר אקוניס: ברור.

כרמל שאמה-הכהן: תודה.

כרמל שאמה-הכהן: הדובר הבא, חבר הכנסת ישראל אייכלר, בבקשה.

ישראל אייכלר: תודה רבה לך, אדוני היושב ראש, על הדיון הזה, הוא דיון מאוד חשוב.

ישראל אייכלר: אני רוצה להפנות למחקר של מרכז המחקר והמידע של הכנסת.

ישראל אייכלר: יש פה טבלה מאוד חשובה שמספרת את כל הסיפור שב-6 השנים האחרונות מחירי המזון ירדו בשווייץ ב-4.7%, ביוון, באירלנד, בספרד, בנורבגיה; בצרפת הם עלו ב-0.4%; במדינות "נחשלות" כמו איטליה- -

כרמל שאמה-הכהן: נחשלות, לא צריך להגזים.

ישראל אייכלר: אני אומר את זה במירכאות.

ישראל אייכלר: בגוש האירו: 1.1% עלייה; בארצות הברית – 1.3%; הולנד – 1.9%, בלגיה – 3%, גרמניה – 3%, שבדיה – 3%, מדינות האיחוד – 3%, דנמרק – 5%, בטורקיה – כבר קפצנו ל-10%, בריטניה – 11%, והשיא – מדינת ישראל קיבלה מקום ראשון, את הגביע של הקוטג' – להעלות את המחירים ב-12.7% במוצרי היסוד.

שלמה מולה: 13%.

ישראל אייכלר: המדינה היקרה ביותר.

כרמל שאמה-הכהן: לא היקרה, המתייקרת ביותר.

ישראל אייכלר: המתייקרת ביותר.

ישראל אייכלר: היא גם יקרה.

כרמל שאמה-הכהן: הגרף הזה מציג התייקרות, הוא לא מציג שאבסולוטית היא יקרה.

ישראל אייכלר: זה מראה לנו שיש פה כשל שאנחנו חייבים לטפל בו.

ישראל אייכלר: זה לא קרה במקרה; יש פה קשר בין בעלי הון לבין פקידים במשך 10-5 שנים כמעט.

כרמל שאמה-הכהן: לבין פקידים?

ישראל אייכלר: לבין פקידים באוצר, במשרדי הממשלה, לבין בעלי ההון שהפכו את הקערה: פעם היינו מדינה ענייה ואזרחים עשירים – אני זוכר שהיו אומרים את הבדיחה שהמדינה ענייה והאזרחים עשירים; היום הפכנו למדינה עשירה, ואזרחים עשוקים.

ישראל אייכלר: קרה פה משהו.

ישראל אייכלר: לכן העצות שלי, למעשה, לקבל כמה הצעות שאני לא מחדש – כמו מה שהציע אדוני היושב ראש לפרסם את המחיר המומלץ.

ישראל אייכלר: אני רוצה לעשות כמה נקודות: ראשית, ניתוק הקשר בין פקידים לבין בעלי הון.

ישראל אייכלר: צריך לעשות מחקר כמה פקידי ממשלה ב-5 השנים האחרונות עברו לעבוד אצל בעלי ההון, ואיזה שירות הם נתנו להם להעלאת מחירים ולהורדת מיסים- -

כרמל שאמה-הכהן: הלאה.

ישראל אייכלר: שנית, החזרת הפיקוח למוצרים שונים.

ישראל אייכלר: אני לא קובע איזה – הוועדה תבדוק.

ישראל אייכלר: ולגבי המוצרים שלא מחזירים את הפיקוח אני ממליץ מאוד על ההצעה של היושב ראש כרמל לעשות מחיר מומלץ על כל מוצר יסוד שאיננו בפיקוח.

ישראל אייכלר: הדבר הרביעי – מע"מ דיפרנציאלי על מוצרי יסוד הוא הכרחי; המע"מ הזה הוא מס לא צודק- -

אופיר אקוניס: נכון.

ישראל אייכלר: - - העשירים והעניים משלמים אותו אחוז, ואדם שצריך את הקוטג', את הלחם, משלם אותו אחוז כמו מי שגר במגדלי אקירוב.

ישראל אייכלר: לכן צריך לעשות מע"מ דיפרנציאלי במוצרים חקלאיים, במוצרי יסוד, במוצרי מזון צריך להיות מע"מ נמוך יותר מאשר מוצרי יוקרה ודברים אחרים.

ישראל אייכלר: עד כאן, אדוני.

אופיר אקוניס: נכון מאוד.

כרמל שאמה-הכהן: הפתרון הזה של המע"מ הדיפרנציאלי צריך בחינה.

כרמל שאמה-הכהן: יש עמדות שונות גם לאוצר וגם לבנק ישראל - -

אופיר אקוניס: עמדות שונות זה בסדר.

כרמל שאמה-הכהן: צריך בחינת עומק.

כרמל שאמה-הכהן: זה נראה פתרון מאוד קל.

אופיר אקוניס: לא לפסול על הסף.

אופיר אקוניס: סגן השר אמר - - -

כרמל שאמה-הכהן: זה פתרון שאומר שהמדינה נושאת בנטל של הבעיה במאה אחוז.

כרמל שאמה-הכהן: אני לא בטוח שהמדינה צריכה לשאת במאה אחוז.

ישראל אייכלר: לא, יש פה עוד הצעות.

אופיר אקוניס: - - - מה פתאום.

ישראל אייכלר: הצעתי 4 הצעות.

ישראל אייכלר: יש הצעה לפיקוח על המחירים כי ההשתוללות שקרתה עכשיו זה כשל- -

כרמל שאמה-הכהן: אנחנו עדיין לא ראינו עבודת עומק לגבי המע"מ הדיפרנציאלי.

אופיר אקוניס: מר קדמי אמר שהוא בוחן את זה.

כרמל שאמה-הכהן: ברור.

כרמל שאמה-הכהן: אז אנחנו נראה את המסקנות.

אופיר אקוניס: אגב, זה כבר דבר טוב, זאת לא פסילה מידית, אלא בחינה - -

כרמל שאמה-הכהן: אמרנו כבר ששר האוצר נגד זה קטגורית.

אופיר אקוניס: שר האוצר נגד, נכון.

אופיר אקוניס: אבל הוועדה מורכבת- -

ישראל אייכלר: אדוני היושב ראש, אתה צודק בדבר אחד: להטיל הכול על המע"מ זה לא היצע.

ישראל אייכלר: אבל אם יוחזר הפיקוח על דברים שצריך, שאין ברירה – אני לא מדבר על הלאמה- -

כרמל שאמה-הכהן: ציינת את זה בדברים שלך.

ישראל אייכלר: בגלל השילוב.

כרמל שאמה-הכהן: חברת הכנסת יוליה שמאלוב-ברקוביץ', בבקשה.

יוליה שמאלוב-ברקוביץ: אדוני היושב ראש, חבר הכנסת אקוניס דיבר על חמש מ"מים, אז אני לא יודעת למה יש לכם ביקורת – הממשלה מתנהגת על-פי חמשת המ"מים.

יוליה שמאלוב-ברקוביץ: יש לנו מס הכנסה, מס בריאות, מס ערך מוסף, מס ביטוח לאומי, מס רכוש ואפילו יש כמה מ"מים נוספים - -

כרמל שאמה-הכהן: משכנתא.

יוליה שמאלוב-ברקוביץ: אתה רואה?

יוליה שמאלוב-ברקוביץ: יופי של ממשלה.

כרמל שאמה-הכהן: אני ממשיך לך את החגיגה.

יוליה שמאלוב-ברקוביץ: קחו בחשבון שאולי הבינו לא נכון את מי שכתב את חמשת המ"מים- -

אופיר אקוניס: לא, אני אמרתי מהם חמשת המ"מים.

אופיר אקוניס: אני ממליץ לך לקרוא את זה.

אופיר אקוניס: מומלץ לכולם לקרוא את זה.

יוליה שמאלוב-ברקוביץ: אנחנו שומעים את זה כמעט כל נאום.

כרמל שאמה-הכהן: זאת לא ועדת חינוך, זאת ועדת כלכלה.

יוליה שמאלוב-ברקוביץ: כמעט בכל נאום אנחנו שומעים את חמשת המ"מים.

יוליה שמאלוב-ברקוביץ: לצערי הרב, אנחנו לא עושים עם זה שום דבר.

יוליה שמאלוב-ברקוביץ: אני מבקשת להגיד, אדוני היושב ראש, שמישהו פה שכח להנהיג את העם.

כרמל שאמה-הכהן: תמלוגים זה ב-ת'.

כרמל שאמה-הכהן: יוליה לא שמעה את זה.

יוליה שמאלוב-ברקוביץ: אתם יכולים להוסיף.

אופיר אקוניס: איפה הקרן שלכם?

אופיר אקוניס: אתה רוצה להתחיל איתי עם זה?

אופיר אקוניס: איפה הקרן שהבטחתם, האוצר?

כרמל שאמה-הכהן: תוך שנה.

אופיר אקוניס: כן, גם הוועדה היא תוך שמונה חודשים.

אופיר אקוניס: איפה הקרן שהם הבטיחו?

אופיר אקוניס: הם בזים לנו.

אופיר אקוניס: גם לך.

כרמל שאמה-הכהן: יש חוק, מה זה "לנו"?

כרמל שאמה-הכהן: זה חוק.

אופיר אקוניס: אין שום חוק, שום דבר לא קורה, אין קרן.

אופיר אקוניס: זה התמלוגים.

יוליה שמאלוב-ברקוביץ: אני חושבת שעוד לא סיימתי לדבר, אדוני.

אופיר אקוניס: אני רוצה לראות את הקרן, אחר כך נדבר.

אופיר אקוניס: שאזרחי ישראל ייהנו מהדבר הזה, לא שאתם תיהנו מהדבר הזה.

אופיר אקוניס: אתם לא קובעים, הפקידות לא קובעת.

אופיר אקוניס: חל בלבול במדינה, אדוני היושב ראש, הפקידות חושבת שהיא נבחרת הציבור.

אופיר אקוניס: זה חייב להיפסק.

אופיר אקוניס: תאמין לי, זה המאבק העיקרי – שהפקידות תבין שהיא לא קובעת, זה יהיה.

כרמל שאמה-הכהן: אפשר לקדם חקיקה לתפקידים.

אופיר אקוניס: לא צריך חקיקה, צריך ששרים יחליטו, והפקידות תמליץ.

אופיר אקוניס: זה הכול.

כרמל שאמה-הכהן: יש לך הצעה אופרטיבית בעניין?

מרינה סולודקין: אם הם לא מקצוענים, מה לעשות?

מרינה סולודקין: אז אלה מחליטים.

אופיר אקוניס: ששרים יקבלו החלטות.

כרמל שאמה-הכהן: ועם מי הם יקבלו את ההחלטות, לא עם הפקידות?

אופיר אקוניס: הם יכולים להתייעץ, אבל לא חייבים לאמץ אוטומטית כל עמדה.

כרמל שאמה-הכהן: זה תלוי באופי של השר.

אופיר אקוניס: זה נכון, אני מסכים.

אופיר אקוניס: כי אני קורא אצל סבר פלוצקר ביום שישי שראש מטה שר האוצר אבי שמחון, היועץ הכלכלי, תומך במע"מ דיפרנציאלי.

אופיר אקוניס: ויש אסכולה אחרת באוצר שמתנגדת למע"מ דיפרנציאלי.

כרמל שאמה-הכהן: טוב, אני מכיר כמה תהליכים שבאמת היו חילוקי דעות, ובסוף הדעה של שמחון התקבלה.

אופיר אקוניס: מצוין.

אופיר אקוניס: היום יש נושא אחד שמגיע לוועדת הכלכלה שבהתחלה היו חילוקי דעות, ובסוף דעתו של שמחון גברה.

ערן פולק: מי שקובע בסוף זה השר.

כרמל שאמה-הכהן: ברור.

כרמל שאמה-הכהן: אבל אפשר לשכנע אותו תמיד.

ערן פולק: כל הנאום לא- -

אופיר אקוניס: לא, לא, ערן, תאמין לי, הנאום לא היה בכדי.

אופיר אקוניס: הוא לא היה פרוזאי.

יוליה שמאלוב-ברקוביץ: אופיר, מה קרה לך?

כרמל שאמה-הכהן: לאופיר יש אהבה עם האוצר.

יוליה שמאלוב-ברקוביץ: אני יכולה להמשיך לדבר, אדוני היושב ראש?

כרמל שאמה-הכהן: זאת הפעם הראשונה שמפריעים לך ולא את מפריעה לוועדה מאז שאני יושב ראש פה.

יוליה שמאלוב-ברקוביץ: ברוך השם.

כרמל שאמה-הכהן: זה נרשם לזכותך.

יוליה שמאלוב-ברקוביץ: אם אני מובילה כבר בתחום אחד זה כבר טוב.

יוליה שמאלוב-ברקוביץ: מה שקורה כאן זה פיגוע חברתי – פיגוע חברתי אמיתי.

יוליה שמאלוב-ברקוביץ: דרך אגב, אני לא מאשימה רק את הממשלה הזאת.

יוליה שמאלוב-ברקוביץ: אני כן מאשימה ומצביעה גם על ממשלות לפני כן שהתחושה היא שהזלזול בעם הזה שחי פה, שהעם מטומטם – הרי אנחנו שומעים את זה בכל הזדמנות, שהעם מטומטם, הזיכרון קצר.

יוליה שמאלוב-ברקוביץ: ברגע שמעלים את מחירי הדלק, ומישהו רוצה למחות – מיד עד שהוא יוצא למחות, מעלים את מחירי המים.

יוליה שמאלוב-ברקוביץ: עד שהוא רוצה למחות על מחירי המים – הוא לא הספיק – העלו את מחירי החשמל; עכשיו הוא רוצה למחות על מחירי החשמל – הוא לא הספיק, כי עכשיו העלו את מחירי המזון; הוא לא הספיק.

יוליה שמאלוב-ברקוביץ: וככה, עם ישראל, העבדים המודרניים שחיים במדינה הזאת, עם שרי מיסים שנמצאים כאן נמצאים כאילו במדבר ויורים בהם מכל הכיוונים, ועד עכשיו התחפרו בתוך החול, אבל לאט-לאט מרגישים שאין אוויר ורוצים לצאת החוצה.

יוליה שמאלוב-ברקוביץ: יש הרבה מאוד גרסאות שאני שומעת שגם הבחירות הבאות יהיו בחירות מדיניות.

יוליה שמאלוב-ברקוביץ: מי שיביא את השלום, מי שיעשה משא ומתן – מספיק לחשוב על השכנים, הגיע הזמן שנחשוב על אנשים שחיים כאן.

כרמל שאמה-הכהן: נא לסכם, חברת הכנסת ברקוביץ'.

יוליה שמאלוב-ברקוביץ: אדוני היושב ראש, אתה מייצג את הממשלה הזאת, וכדאי שהיא תבין- -

כרמל שאמה-הכהן: אני מייצג את הכנסת, אני לא מייצג את הממשלה.

יוליה שמאלוב-ברקוביץ: בסדר, סליחה, נכון, אתה צודק, לא ידעתי שאתה בליכוד, שכחתי.

יוליה שמאלוב-ברקוביץ: ראש הממשלה וכל השרים והפקידים וכל מי שנמצא חייבים להבין שמי שיכריע את הבחירות זה לא המצב שהיה – מה שהיה כבר לא יהיה.

יוליה שמאלוב-ברקוביץ: מי שיכריע ומה שיכריע את הבחירות זה מה קורה עם יוקר המחיה הבלתי ניתן לתיאור.

יוליה שמאלוב-ברקוביץ: אנשים עדיין בשוק.

יוליה שמאלוב-ברקוביץ: וזה בכוונה.

יוליה שמאלוב-ברקוביץ: בכוונה עושים כדי שלא יספיקו להתעורר.

יוליה שמאלוב-ברקוביץ: יושבים פה נציגי ציבור שמגיעים לכאן ואומרים – חברים, נגמר.

יוליה שמאלוב-ברקוביץ: נגמרו הקלמנטינות, אנחנו לא מוכנים יותר לשתוק.

כרמל שאמה-הכהן: תודה.

כרמל שאמה-הכהן: מה הכוונה "נגמרו הקלמנטינות"?

כרמל שאמה-הכהן: זה מה שלא הבנתי.

קריאה: - - - שהם התייקרו, אף אחד לא קנה אותן.

כרמל שאמה-הכהן: תן לה להסביר.

כרמל שאמה-הכהן: היא אמרה מושג, אז תן לה.

יוליה שמאלוב-ברקוביץ: אני מאוד שמחה שמכל מה שאמרתי זה מה שמשך את דעתך.

כרמל שאמה-הכהן: לא, כי לא הבנתי את זה.

יוליה שמאלוב-ברקוביץ: אני אסביר לך אחרי, חבל פשוט על כולם.

מרינה סולודקין: זה מצחיק.

כרמל שאמה-הכהן: הבנתי.

יוליה שמאלוב-ברקוביץ: זה ביטוי כזה.

יוליה שמאלוב-ברקוביץ: מאחר שאצלך יש תמיד קלמנטינות יש אנשים שגם לא אוכלים קלמנטינות.

כרמל שאמה-הכהן: גם את זה לא הבנתי.

אופיר אקוניס: אגב, אין על זה מע"מ.

אופיר אקוניס: זה חשוב, אין על זה מע"מ.

אופיר אקוניס: יש מע"מ דיפרנציאלי כבר.

אופיר אקוניס: מר פולק, יש מע"מ דיפרנציאלי?

יוליה שמאלוב-ברקוביץ: אופיר, בוא, שב לידי, תירגע קצת.

אופיר אקוניס: לא, אני רגוע מאוד.

יוליה שמאלוב-ברקוביץ: אדוני היושב ראש, אני מבקשת לקבל החלטה בוועדה שלנו שוועדה שהוקמה – ברגע שאני שומעת שהוקמה ועדה אני כבר מקבלת צמרמורת.

יוליה שמאלוב-ברקוביץ: למה?

יוליה שמאלוב-ברקוביץ: זה אומר שדוחים את הקץ.

יוליה שמאלוב-ברקוביץ: עכשיו יש ועדה – כולם רגועים.

יוליה שמאלוב-ברקוביץ: כל עם ישראל יכול להיות עכשיו רגוע – יש מי שדואג לו, יש ועדה שתבוא עם תוצאות.

יוליה שמאלוב-ברקוביץ: אבל אני מבקשת בכל מקרה שאנחנו נבקש, ואני אומרת לך, אדוני מנכ"ל משרד התמ"ת, שיושב בראש הוועדה, אכן לבדוק את מחירי הכשרות במדינת ישראל.

יוליה שמאלוב-ברקוביץ: זה חלק בלתי מבוטל ממחיר המזון.

יוליה שמאלוב-ברקוביץ: אני מאוד מבקשת לקחת את זה לתשומת לבך, ופשוט לחייב אותם לבדוק גם את הנקודה הזאת.

יוליה שמאלוב-ברקוביץ: תודה רבה.

כרמל שאמה-הכהן: תודה.

כרמל שאמה-הכהן: יפתח שקד מיוזמי המחאה הצרכנית.

כרמל שאמה-הכהן: איפה מולה, למה הוא לא רשום?

כרמל שאמה-הכהן: לא ביקשת בצורה מסודרת אז עכשיו רושמים.

כרמל שאמה-הכהן: הוועדה מתנצלת בפניך.

לאה ורון: לגמרי.

כרמל שאמה-הכהן: לא היית פשוט רשום, בגלל זה לא הקראתי את שמך.

כרמל שאמה-הכהן: אבל מיד אחרי מר יפתח שקד.

יפתח שקד: אני מראשי המחאה שמסעירה את המדינה בחודש האחרון.

יפתח שקד: בשנות ה-90 הקמתי את סופר-שוק גרינברג ומכרתי את העסק לפישמן, עסקתי בקמעונאות מספר שנים.

יפתח שקד: אילו תנובה ושטראוס היו מורידות מחירים על מספר מוצרים על המדף היינו מבינים שהם באמת הבינו את רחשי לבו של הציבור; אלא שהם הורידו את מחיר הקוטג' בלבד, ולדעתי, זה ניסיון למסמס את המאבק כאילו רק בקוטג' מדובר.

יפתח שקד: מנכ"ל טרה הראה לנו את עלויות הייצור של הקוטג', ואני קורא לבעלים של טרה, שהוא גם הבעלים של קוקה-קולה שיפתח את מחיר הקוקה-קולה, שיראה לנו כמה עולה לו קוקה-קולה ובכמה הוא מוכר; ושיסביר לנו איך יכול להיות שביריחו מוכרים קוקה-קולה 1.25 ליטר, שאם אנחנו משווים ל-1.5 ליטר שאנחנו מכירים היינו אמורים לשלם קצת פחות מ-3 שקלים לבקבוק.

אופיר אקוניס: של אותה חברה או מזויפת?

יפתח שקד: של אותה חברה, לא מזויפת.

אופיר אקוניס: שיוצאת מהחברה המרכזית למשקאות?

יפתח שקד: שיוצאת מהחברה המרכזית, כן.

כרמל שאמה-הכהן: מהחברה המרכזית למשקאות בישראל?

אופיר אקוניס: ברמת גן?

כרמל שאמה-הכהן: בני ברק.

יפתח שקד: אדוני, צא לסוף-שבוע ביריחו, בטח תמצא את זה.

אופיר אקוניס: לא הוזמנתי, אבל זה דבר מעניין.

יוסי בכר: בטוח שז'בוטינסקי יתמוך בזה.

אופיר אקוניס: בהחלט, ללא ספק.

אופיר אקוניס: הוא גם יתמוך בגדה המזרחית.

יוסי בכר: זה ברור לי.

יפתח שקד: - - - יופלה ודנונה הם מותגים בינלאומיים שנמכרים מעבר לים במחירים של 2.5 שקל למעדנים עם פרי.

יפתח שקד: במדינת ישראל אנחנו קונים את המוצרים הללו ב-4.3 שקלים וצפונה.

אופיר אקוניס: יותר.

אופיר אקוניס: הרבה יותר.

יפתח שקד: וצפונה, אמרתי.

אופיר אקוניס: הרבה יותר – 5 שקלים.

יפתח שקד: בתחום המזון בישראל שולט מספר מצומצם של יצרנים ויבואנים.

יפתח שקד: אני בטוח שמי שלא בענף הקמעונאות לא יודע מי זאת חברת "אוסם".

יפתח שקד: אוסם זה "טבעול", זה "עוף טוב", זה "הוד לבן", זה "עסיס", זה "עוגות הבית", זה "ערגל", זה "צבר", זה "מטרנה", זה "בונז'ור", זה "בית השיטה" וזה "נסטלה".

יפתח שקד: ממשלת ישראל צריכה להגביל את החברות הללו ולא לאפשר להן יותר לרכוש חברות חדשות.

יפתח שקד: את הגידול בעסקים שלהן הם צריכים להשיג מפיתוח של מוצרים חדשים בחברות שכבר בבעלותן.

יפתח שקד: מקומם אותנו שאותם יצרנים מקומיים – "אוסם", "עילית", "ויסוצקי" והשאר – מוכרים את מרכולתם בשטחים, באירופה ובארצות-הברית במחירים שעד 40% זול יותר מאשר אצלנו על המדף בארץ.

יפתח שקד: זה לא ייתכן.

יפתח שקד: אנחנו לא נקבל את זה יותר.

יפתח שקד: שמעתי את שרגא ברוש בכנס הקמעונאים קורא לייבא שר אוצר.

יפתח שקד: לא שמעתי אותו פונה ליצרנים ואומר להם, חבר'ה, תעשו בדק בית אצלכם, בואו נבדוק איפה אנחנו לא בסדר.

יפתח שקד: הוא התלהם, הוא ישר קרא לייבא שר אוצר.

כרמל שאמה-הכהן: אל תדאג, כבר האוצר הטיל מיסי ייבוא על שרי אוצר.

יצחק וקנין: גם זה יעשו להם.

אופיר אקוניס: 86%, כמו על המכוניות.

אופיר אקוניס: מס עצום, עתק.

כרמל שאמה-הכהן: בבקשה לסכם.

יפתח שקד: אני קורא לממשלת ישראל להכניס מוצרים בסיסיים נוספים לסל הפיקוח ולהפחית את המע"מ על אותם מוצרים.

יפתח שקד: חשוב שתדעו שהפחתה של 0.5% במע"מ תתמסמס לכיסו של הקמעונאי ושל היצרן.

יפתח שקד: חד-משמעית אני אומר לכם – הייתי שם, ואני יודע להגיד את זה בוודאות.

עדי צים: אתה צודק.

אופיר אקוניס: נכון.

אופיר אקוניס: יש הצעת חוק על ביטול המע"מ- -

יפתח שקד: מעבר לזה, אני קורא לממשלת ישראל לדרוש מספקי המוצרים שבפיקוח לסמן את המוצרים הללו באותיות קידוש לבנה.

יפתח שקד: צריך להיות רשום על המוצרים האלה שהם בפיקוח.

יפתח שקד: אני עובר לכשל במוצרי ייבוא- -

כרמל שאמה-הכהן: אתה חייב לסכם, לצערי.

יפתח שקד: אני מבקש ממך.

יפתח שקד: פה כל אחד מדבר כמה דקות, תן לי עוד מספר דקות, יש לי מה להגיד.

כרמל שאמה-הכהן: לא, אין מספר דקות, יש מספר רב של דוברים.

כרמל שאמה-הכהן: בבקשה, נא לסכם.

יפתח שקד: בתחום הייבוא עלו מספר יבואנים אינטרסנטיים לאוצר, למשרד הבריאות ולתמ"ת וסגרו שם חוקים אפלים שמתאימים לרפובליקת בננות.

יפתח שקד: הגיע הזמן להסיר את החסמים הללו.

יפתח שקד: אני אתן לכם דוגמה:

יפתח שקד: יבואן פרללי של קולגייט יכול להביא קולגייט רק ממדינה שהיבואן הרשמי יכול להביא ממנה.

יפתח שקד: למשל, היבואן הרשמי מביא קולגייט מארצות-הברית – ליבואן הפרללי מותר להביא רק מארצות-הברית.

יפתח שקד: אני אישית מכיר 7 מפעלי קולגייט בעולם – מה הסיבה לחסום את היבואן הפרללי הזה?

יפתח שקד: שיביא סחורה מסין.

יפתח שקד: אני אישית קונה בקרפור בסין קולגייט 140 מ"ל ב-2.5 שקל, לא מזויף.

כרמל שאמה-הכהן: בכמה זה נמכר בארץ?

יפתח שקד: 15-14 שקלים.

עדי צים: בית משוגעים.

יפתח שקד: הגיע הזמן להסיר את החסמים הללו.

יפתח שקד: ואני מבטיח לכם דבר אחד: אם הרשתות יפחדו לקנות מאותם יבואנים, אני אומר פה כאן ועכשיו – יפתח שקד מבטיח לכם שאני אפתח רשת קמעונאים, ואני אמכור מוצרים פרלליים לצרכן ב-40%-30% זול יותר מכל הספקים.

כרמל שאמה-הכהן: למה זה לא מתאפשר היום?

יוסי בכר: רמי לוי יקנה אותך.

כרמל שאמה-הכהן: סליחה, מר בכר.

עדי צים: משרד הבריאות סוגר את זה, הוא נותן רק ליבואנים.

יפתח שקד: ישראל לא מאפשרת ליבואנים פרלליים להביא סחורה, אלא- -

כרמל שאמה-הכהן: למי אתה מתכוון במדינת ישראל?

יפתח שקד: זה יכול להיות משרד הבריאות, זה יכול להיות התמ"ת, זה יכול להיות גם האוצר.

כרמל שאמה-הכהן: מנכ"ל משרד התמ"ת, אנחנו מונעים ממישהו להביא משחת שיניים יותר זולה מאותו מותג?

עדי צים: כן.

שרון קדמי: אני לא רוצה להתייחס לפריט כזה או אחר.

שרון קדמי: סביר להניח שכן, ייתכן שהבעיה נעוצה בהסכמים בינלאומיים שיש לנו, למשל עם ארצות-הברית, ואין לנו עם סין; שנית, צריך לבדוק ספציפית לגבי משחות השיניים.

שרון קדמי: אני לא יודע לתת תשובה.

יפתח שקד: אני לא מדבר רק על משחות שיניים.

לאה ורון: זה כמו קוטג' – משחות השיניים כמשל.

יפתח שקד: ממשלת ישראל לא צריכה להיכנס לחוזה שבין היבואן לבין קולגייט.

יפתח שקד: זה לא מעניין את ממשלת ישראל.

כרמל שאמה-הכהן: הנקודה הזאת מצריכה בירור.

כרמל שאמה-הכהן: תודה שהעלית את זה.

יפתח שקד: חוץ מזה, דבר אחד קטן: בארצות-הברית הגדולה יש רשות מזון אחת בשם FDA.

יפתח שקד: פה יש יותר מ-20 רשויות – כל יצרן צריך לפנות ליותר מ-20 רשויות בשביל לקבל איזשהו אישור.

יפתח שקד: גם את זה צריך לפרק; צריך לפרק את כל האיגודים האלה של החלב וכולי.

יפתח שקד: זה עולה כסף, וזה בא על חשבון כיסו של האזרח.

יפתח שקד: גם על זה צריך לדון.

כרמל שאמה-הכהן: תודה רבה.

כרמל שאמה-הכהן: חבר הכנסת יצחק וקנין, אתה מצוי קצת ב"ניגוד עניינים".

יצחק וקנין: אני לא בניגוד עניינים, אני לא מייצר חלב.

כרמל שאמה-הכהן: לא, אני אגיד לך, אתה מכין עשרות אלפי ארגזי מזון כל שנה לנזקקים, זה מייקר גם לך את העלויות.

כרמל שאמה-הכהן: אתה מרגיש את זה היטב.

יצחק וקנין: זה נכון.

כרמל שאמה-הכהן: אמרתי "ניגוד עניינים" במירכאות, במובן החיובי.

יצחק וקנין: אבל אני חקלאי אז אני קצת מכיר את המטריה.

יצחק וקנין: אני בכלל חושב שיש עלייה של כל מחירי המזון בשנים האחרונות, והייתי מאשים רק את עצמנו.

יצחק וקנין: יש משרד שאמור לפקח על הדברים הללו ולשים חסמים – זה משרד התמ"ת.

יצחק וקנין: בשלוש השנים האחרונות אנחנו קצת משתוללים במחירים.

יצחק וקנין: אני מכין אלפי סלי מזון – לא מקבל תרומות, בטח לא מהמחלבות, אני אומר את זה באחריות מלאה.

יצחק וקנין: אף מחלבה לא תורמת.

יצחק וקנין: אולי פעם הם היו תורמים – היום הם לא תורמים, הכול במחירים טבין ותקילין, במחירים גבוהים מאוד.

יצחק וקנין: המחירים של מוצרי החלב בשנים האחרונות מופקעים.

יצחק וקנין: אני לא אומר את זה סתם, אלא כמי שיודע איך נקבע מחיר החלב, מחיר המטרה, ואיך זה משורשר הלאה.

יצחק וקנין: תאמינו לי, אם היו עושים פה עבודה אמיתית, והיו מבינים מה באמת המחיר שעולה לייצר את החלב מהרגע שהוא יוצא מהחקלאי למחלבה, כמה פערים, כמה לוקחת המחלבה עד שזה מגיע למשווק שמעביר את זה הלאה למדף – ובזה נגמר העניין.

יצחק וקנין: אני אומר לכם, זה פערי מחירים אסטרונומיים.

עדי צים: מאות אחוזים.

עדי צים: נכון.

יצחק וקנין: מאות אחוזים.

יצחק וקנין: הבחור שם התחיל עם הקוטג', ואני חקלאי ואני אומר את זה – אם לא נעשה לעצמנו סדר אנחנו נמצא את עצמנו בקוטג', במעדנים, בחלב – בכל דבר, ואפילו גם במוצרים אחרים.

יצחק וקנין: אני אמרתי את זה בישיבה שהיה בה רק הלובי החקלאי.

יצחק וקנין: כדי שלא יחשדו בי אמרתי גם שם מה שלא רצו לשמוע.

יצחק וקנין: אם לא נעשה סדר כולם יפסידו, זה לא יעזור לאף אחד.

יצחק וקנין: אנחנו מסגלים לעצמנו בשנים האחרונות איזו תרבות שאפשר להשתולל איך שאנחנו רוצים.

יצחק וקנין: ההשתוללות הזאת הביאה אותנו למצב שהציבור יתחיל להתקומם.

יצחק וקנין: רבותיי, אמרתי את זה בלובי החקלאי, ואני אומר את זה פה – הציבור יתחיל להתקומם על כל דבר.

יצחק וקנין: אני אומר לציבור, אם הוא שומע, להתחיל לעשות חרם על מוצרים שהמחירים שלהם מופקעים.

יצחק וקנין: חייבים לעשות את זה.

כרמל שאמה-הכהן: אז נצטרך לא לקנות בכלל.

יצחק וקנין: אני לא קניתי קוטג'.

יצחק וקנין: אני אומר לך – לא קניתי- -

כרמל שאמה-הכהן: אז מה כן?

כרמל שאמה-הכהן: גם קוטג', גם בשר?

יצחק וקנין: - - ותאמינו לי, אני לא משפחה נזקקת.

יצחק וקנין: לא חסר לי.

יצחק וקנין: ואני אומר את זה במפורש – אני עשיתי חרם על הקוטג' כיוון שהבנתי שפה מישהו פה הגזים לגמרי.

יצחק וקנין: מישהו פה לקח את המחיר הזה והשתולל איתו למעלה.

יצחק וקנין: גם במעדנים משתוללים למעלה.

יצחק וקנין: ואני אומר את זה לתנובה, ואני אומר את זה לשטראוס, ואני אומר את זה לטרה, ואני אומר את זה לכולם.

יצחק וקנין: אין לכם שום זכות להמשיך להשתולל.

יצחק וקנין: אני גם אומר לחקלאים.

יצחק וקנין: אנחנו צריכים לעשות את המוטל עלינו, ולא, אנחנו לא אלה שעושים את הקופון הגדול.

יצחק וקנין: אני חייב להגיד את האמת: לא החקלאים עושים את הקופון הגדול, הקופון הגדול נעשה מרגע שזה יוצא מאתנו.

יצחק וקנין: גם לנו יש מה להגיד.

יצחק וקנין: אני אומר מדם לבי: אם אנחנו רוצים לשמור על מה שאנחנו מייצרים אנחנו חייבים להבין שקצת השתוללנו בשנים האחרונות.

יצחק וקנין: ואני אומר למשרדי הממשלה: אל תירדמו בשמירה.

יצחק וקנין: מישהו מבין שאפשר לעשות מה שהוא רוצה- -

עדי צים: הרגלתם אותם להרוויח מאות מיליונים.

יצחק וקנין: - - ואני אומר לכם, מרוויחים הרבה כסף.

עדי צים: הכול עובר לחו"ל לכל חברות הענק – ל"נסטלה" העולמית, ל"יוניליבר".

עדי צים: אנחנו מסבסדים פה את העולם, המחירים פה בכלל לא ריאליים בשוק.

עדי צים: לא ריאליים בכל הרמות.

יצחק וקנין: מנכ"ל התמ"ת, שמו אותך בראש הוועדה.

יצחק וקנין: דיברו פה על עוד דבר שאני חייב לנגוע בו – לפתוח את השוק לתחרות, לא יהיו מכסות חלב.

יצחק וקנין: תבינו, אם יעשו את הפעולה הזאת אתם תחסלו את כל החקלאים הקטנים.

יצחק וקנין: אני אתן לכם דוגמה מהפטם:

יצחק וקנין: כאשר פתחו את הפטם ונתנו לכל אחד לגדל – היום אני יכול לספור את המגדלים על מספר ידיים כי אם היו לנו 3,000 מגדלים יש היום אולי 50 מגדלי פטם שכולם בעלי הון.

יצחק וקנין: רוצים לעשות את זה גם בענף ההטלה – זה גם ייקח את זה לשם.

יצחק וקנין: אם תיקחו את זה לחלב אז אולי חלק מהקיבוצים הגדולים יישארו עם הדבר הזה, ויכול להיות אפילו שהמחלבות ייקחו את הכול, ויהיו גם המגדל, גם המשווק.

יצחק וקנין: אני אומר את זה באחריות.

יצחק וקנין: ואז לא יהיה על מי להשתלט בכלל, כי הם יהיו המגדלים, הם יהיו המשווקים, הם יהיו הכול.

יצחק וקנין: זה אסור לנו לעשות.

כרמל שאמה-הכהן: תודה.

כרמל שאמה-הכהן: אלי סתוי, יושב ראש פורום מזון ומכולות, בבקשה.

אלי סתוי: תודה רבה, כבוד היושב ראש.

אלי סתוי: יש לי בקשה אולי קצת חריגה: מאחר שאני מייצג את כל העסקים הקטנים והבינוניים בענף המזון, ואני מרשה לעצמי גם לייצג את קהל הצרכנים במדינת ישראל, שכידוע לך, כל תושבי מדינת ישראל הם השחקנים של הענף הזה אני מבקש לתת לי להביע דברים מאוד חשובים שישפכו אור מזווית אחרת על הקשר שאנחנו מדברים פה בוועדה.

אלי סתוי: מחדל קשר הריכוזיות בענף המזון והמכולת בישראל נוצר, לדעתנו, לפני למעלה מעשור שנים בסיוע מיזוגים הזויים – אני מדגיש את המילה "הזויים" – שאושרו עד כה בענף וגרמו, לדעתנו, לנזקים הרסניים ומצטברים לענף ולמשק המדינה, המוערכים בלמעלה מ-100 מיליארד שקל, נזקים איומים לציבור הצרכנים ולעשרות אלפי עסקים קטנים ובינוניים שקרסו כלכלית במרוצת השנים ואף גרמו בנוסף לכך לשחיקה משמעותית ביכולת כושר התחרות של המגזר הקמעונאי והיצרני הקטן והבינוני בענף תוך השפעה הרסנית מידית על יכולת התנהלותם התקינה של כל מרכיבי הענף הכוללת את הקמעונאים ואת הספקים בענף המזון בישראל.

אלי סתוי: נוסף לכך אותם משתלטים סיפחו לעצמם מנופי ענק שנגזרים מענף המזון הגדול הזה שמשרתים אותם בתקציבי פרסום ענקיים ובתוך זה שליטה מלאה על כל ערוצי התקשורת במדינת ישראל לצורך מינוף עסקי ומינוף פוליטי.

אלי סתוי: בפורום מזון ומכולת שמייצג את העסקים הקטנים והבינוניים יודעים לספר בוודאות מיהם, לדעתנו, מייסדי הקרטל, מיהם מוביליו, וכיצד לדעתנו, ניתן לפרקו ולנטרלו יחסית במהירות.

אלי סתוי: לפיכך פנינו לאחרונה בבקשה גם לראש הממשלה וגם למבקר המדינה לדון איתנו בהקדם על ההזדמנות הבלתי חוזרת, לדעתנו, שנפלה במיוחד בימים אלה של אווירת מחאה צרכנית.

אלי סתוי: הצעתנו היא להשתמש בשירותיו של עד מדינה פוטנציאלי המוצע על סמך תובנותינו, ובעזרתו לדעתנו, אכן נצליח לפרק מידית ומבפנים את קרטל המזון בישראל לתועלת כלל הציבור, עוסקיו וצרכניו המרובים.

אלי סתוי: כבוד היושב ראש, מרבית יצרני הענף מיוצגים בכנסת ישראל על-ידי חברת לוביסטים אחת.

אלי סתוי: זה כבר מראה לך שגם כנסת ישראל שותפה בעקיפין לקרטל המזון אם היא נותנת את האפשרות לגורם אחד לייצג את כל היצרנים ואת כל הספקים בענף המזון כאשר הם אמורים להתחרות זה בזה לפחות לפי הגדרת התחרות.

כרמל שאמה-הכהן: נא לסכם.

אלי סתוי: הנתונים מלמדים שרמת הריכוזיות בענף גבוהה מאוד.

אלי סתוי: אנחנו הצענו תוכנית רפורמה.

אלי סתוי: יושב פה מנכ"ל משרד התמ"ת שקיבל ממני אישית הצעה לתוכנית רפורמה.

אלי סתוי: גם בדיון שעשינו בשנת 2010 במסגרת הוועדה הזאת הצענו את הצעתנו לרפורמה שמדברת על שרשרת אספקה אלטרנטיבית שתשרת את כל הקמעונאים בענף המזון בישראל לטובת התחרות האמיתית שתיושם בענף לתועלת הצרכן במדינת ישראל.

כרמל שאמה-הכהן: תודה.

כרמל שאמה-הכהן: עדי צים, מחסני "כמעט חינם".

עדי צים: שלום.

עדי צים: קודם כול הממשלה עצמה, לצערי הרב, מעודדת את כל הריכוזיות שיש בכלל במשק.

עדי צים: זה מתחיל מהבניין ומתחנות הדלק וגם ענף המזון.

עדי צים: לדעתי, צריך להוריד לכל ארבע החברות הגדולות את הסדרניות בסניפים.

עדי צים: הרי כל ארבע החברות הגדולות שולטות על 60%-50%- -

כרמל שאמה-הכהן: מה זה סדרניות?

עדי צים: סדרניות של החברות ששולטות לנו במדפים.

יצחק וקנין: אתה מקבל סדרנית של טרה- -

עדי צים: שהיא לא תהיה כפופה לחברות, רק לרשתות.

יצחק וקנין: היא כל הזמן שמה לך את כל המוצרים בתוך התא.

עדי צים: בדיוק ככה.

עדי צים: ואז כל המדף יהיה פתוח לתחרות לספקים הקטנים.

אופיר אקוניס: לא היית מזמן בסופר?

אופיר אקוניס: מה קרה?

כרמל שאמה-הכהן: אני פה.

יצחק וקנין: - - -

עדי צים: הספק הקטן לא יכול כי אין לו כסף בשביל זה.

יפתח שקד: שופרסל עשתה מהלך מבורך, תראה- -

עדי צים: כל הכבוד לשופרסל שעשתה מהלך מבורך.

עדי צים: הם עשו עבודה יפה.

עדי צים: לדעתי, צריך להוציא חקיקה על זה, ואז תראו את כל החברות הגדולות האלה מתפרקות.

עדי צים: הם ימכרו פסטה כמו שמביאים בחו"ל ב-2 שקלים.

עדי צים: במקום למכור אותה ב-7 שקלים ימכרו אותה ב-2.5 – תהיה להם תחרות.

עדי צים: אותו דבר לגבי החלב.

כרמל שאמה-הכהן: זה הכול מתחיל מהסדרנים והסדרניות?

עדי צים: זה מתחיל מהשליטה שלהם במדפים.

עדי צים: אם יוציאו להם את הסדרניות לא תהיה להם ברירה, לא תהיה להם שליטה במדף, יבואו הסדרנים שלנו, של הרשתות, והם יעלו גם את הספק הקטן ואת הספק ההוא, ולפתוח את כל הייבוא.

אופיר אקוניס: זה חובה שהסדרן יהיה?

עדי צים: זה לא חובה, זאת שליטה שלהם.

עדי צים: אתה יכול לראות את זה אצלנו – בטעות תזיז מוצר של חברה גדולה שמאלה, 10 ס"מ, ונתת לספק קטן מקום – אתה מקבל איזה טלפון כאילו עולם תחתון – הזיזו לי, הסדרן לא מגיע מחר.

עדי צים: לפרק אותם.

עדי צים: הם הגזימו לגמרי.

עדי צים: אותו דבר לגבי החלב, חבר'ה- -

כרמל שאמה-הכהן: איזה חברות מפעילות סדרנים?

עדי צים: ארבע הגדולות.

יצחק וקנין: אוסם, תלמה, תנובה- -

עדי צים: - - -

יצחק וקנין: אני מכיר את זה, אני מכיר.

עדי צים: הם שולטים לך, אם תרצה או לא תרצה.

יצחק וקנין: אתה רוצה דוגמאות?

יצחק וקנין: אני אתן לכם דוגמאות.

כרמל שאמה-הכהן: אני מבקש, מסדרנים לסדרנים, שלא אצטרך להפעיל פה סדרנים.

עדי צים: אנחנו נקלוט את הסדרנים אצלנו בעבודה.

עדי צים: זה לא שהם ייצאו לשוק.

עדי צים: גם ככה קשה לקלוט עובדים.

עדי צים: אנחנו מחפשים עובדים, אנחנו נקלוט, אבל אם זה ייצא בחקיקה הדיון הזה לא יהיה.

עדי צים: יהיה קוטג' – 4 שקלים, תהיה פסטה – 2 שקלים.

עדי צים: הם לא ישלטו במדף ותיגמר החגיגה.

עדי צים: זה הדבר המהותי הראשון.

קריאה: למה אתה לא עושה את זה אצלך?

עדי צים: אנחנו כן עושים את זה אצלי.

יצחק וקנין: אתה רוצה דוגמה?

יצחק וקנין: אני אחזק אותו – מוצר שלא מסדרים לך במדף – קופסת שימורים, שאני לא רוצה להגיד של איזו חברה - -

עדי צים: - - -

יצחק וקנין: אני קונה את המוצר לפסח לחלוקה- -

עדי צים: - - - אז הוא מתחנן שתיתן לו לשים.

עדי צים: ואז באה הסדרנית של אחת החברות הגדולות, שמו לו גבינה צפתית, הזיזה לו – החזירה לו את זה ב"חזרות", שמה לו בצד.

עדי צים: פושטים רגל.

עדי צים: לא יהיו פה עוד מחלבות.

אופיר אקוניס: - - -

עדי צים: יש שלוש מחלבות גדולות, והכול מתוכנן.

רמי לוי: אני לא התייחסתי לחברות הגדולות, לקחתי את גד ופירקתי אותו אצלי במערכת, והגדלתי אותו- -

עדי צים: גד זאת מחלבה רביעית- - - אבל איפה - - -

רמי לוי: אני הגדלתי אותו, אני לא שואל אף אחד.

עדי צים: איפה כל המחלבות הקטנות?

עדי צים: כל המחלבות הקטנות הן לא 15%.

עדי צים: זאת בושה.

כרמל שאמה-הכהן: טוב, זרקתם לנו כפפה.

עדי צים: אני רוצה להגיד עוד דבר לגבי הסדרנות.

עדי צים: אני לא נגד החקלאים, אני בעדם, אבל לא יכול להיות שתנובה תשלוט בחלב במדינה.

עדי צים: תפתחו את שוק החלב.

עדי צים: אם עולה לתנובה 2 שקלים, חקלאי, במקום לייצר 30 אלף שיהיה יותר יעיל, שייצר 40 אלף.

עדי צים: ימכרו חלב למחלבות הקטנות, תהיה תחרות כמו בענף הירקות.

עדי צים: פעם עגבנייה, 2 שקלים, פעם – 3 שקלים; אתם תראו שתהיה תחרות.

עדי צים: אין תחרות.

עדי צים: יש מכסות – אתה מייצר 10,000 ליטר, אתה 5,000.

עדי צים: תנו לחקלאים שייצרו.

כרמל שאמה-הכהן: אבל אם תגדיל כמויות תפגע במחיר המטרה.

עדי צים: לא, להפך.

עדי צים: אותו חקלאי שמייצר 20 אלף ליטר ומביא לתנובה אז יש לו עוד 5,000 ליטר, אז הוא ייתן גם למחלבות הקטנות לעבוד, ולא כולם צריכים לקנות את זה דרך תנובה.

עדי צים: אז תראו שיהיה סדר במדינה.

עדי צים: חבר'ה, אני מסתובב הרבה באירופה – המחירים של מוצרי החלב פה, אני לא מגזים – באירופה זה אפילו לא רבע.

עדי צים: אני לא מגזים.

עדי צים: עכשיו חזרתי מפולין.

עדי צים: מעדן מילקי גדול – 1 שקל, מרגרינה – 1 שקל.

עדי צים: והם מרוויחים.

קריאה: מרגרינה זה לא מוצר חלב.

עדי צים: סליחה, רגע.

עדי צים: גם במרגרינה איבדו שפיות – 4 שקלים לצרכן כי הם שולטים ב-80% מהשוק.

קריאה: אבל זה לא מוצר חלב.

יצחק וקנין: הוא אומר שמרגרינה עולה 4 שקלים, וזה גם איבד שפיות.

עדי צים: איבדו שפיות לגמרי במחירים.

עדי צים: איבדו שפיות לגמרי.

עדי צים: מי מסכן?

עדי צים: מסכן הקטן, שמרוויח 22 או 24 – הוא לא יכול לחיות.

עדי צים: העשיר יהיה יותר עשיר.

עדי צים: אין מה לעשות, זה החוק במדינה שלנו.

עדי צים: העשיר יהיה יותר עשיר, המסכן יהיה יותר מסכן.

עדי צים: לי אישית אין בעיה לקנות- - - אבל אותה גברת שמשתכרת 4,000 שקל- -

כרמל שאמה-הכהן: מר צים, תודה.

עדי צים: אני רוצה עוד דוגמה.

כרמל שאמה-הכהן: באיזה נקודות עוד לא נגעת?

יוליה שמאלוב-ברקוביץ: זה מעניין מה שהוא אומר.

כרמל שאמה-הכהן: אם הוא לא היה מעניין הייתי מפסיק אותו מזמן.

יוליה שמאלוב-ברקוביץ: הוא מייצג את כולנו פה.

עדי צים: יש מוצרי ייבוא שיפתח דיבר עליהם – אני מעודד אותו, תשמעו טוב.

עדי צים: אני עצמי מייבא הרבה מוצרי פרלל, והרבה פעמים אני נתקע במשרד הבריאות כי אותו מוצר – דגני בוקר של נסטלה שאני יכול להביא לארץ ב-4 שקלים או ב-5 שקלים, ופה זה נמכר ב-30 שקל, ואותו דבר פסטה – תפתחו את השוק לייבוא חופשי.

עדי צים: אני רוצה לייבא קולגייט, רוצה לייבא נוטלה – כל הדברים האלה.

עדי צים: אבל מה קורה?

עדי צים: מגיעים למשרד הבריאות, ואחד הפקידים בדרג הגבוה – סליחה שאני אומר את זה – לא מאשר או כן מאשר.

עדי צים: יש חוק שצריך להביא אישור מהחברה.

עדי צים: למה אני חייב לקנות את זה ישירות מהיצרן?

עדי צים: אני רוצה להביא מיבואן פרללי מאחת מרשתות המזון – את אותו "טסטרסצ'ויס", לא חייב לקנות את זה מהחברה.

עדי צים: אפשר להוזיל פה את המחירים בעשרות אחוזים.

עדי צים: אבל זה שוק סגור, שוק ששומרים אותו.

עדי צים: אותו דבר ב"קולגייט" ובאלף ואחד דברים.

עדי צים: תפתחו את השוק לייבוא חופשי.

כרמל שאמה-הכהן: מה הנקודה השנייה?

עדי צים: זהו.

עדי צים: לצערי, הקהל שלנו מסבסד את החברות הגדולות בחו"ל.

עדי צים: החברות הגדולות כמו נסטלה או יוניליבר מוכרים את המוצרים שלהם במדינות שהם מייצרים שם ברבע או בשליש מהמוצרים.

עדי צים: הם באים פה למנכ"לים שלנו במדינה, מצ'פרים את אותו מנכ"ל, והוא מעלה כל מוצר בחצי שקל, שזה עשרות מיליונים פה לעם.

עדי צים: מצ'פרים את המנכ"לים של החברות, בחו"ל לוחצים אותם ומעלים להם את המחירים.

עדי צים: המחירים פה איבדו שפיות לגמרי בכל הכיוונים.

עדי צים: אין לי מוצר להצביע עליו שהמחיר שלו ריאלי.

עדי צים: סליחה שאני אומר את זה.

כרמל שאמה-הכהן: עורך דין דן כרמלי, סמנכ"ל איגוד לשכות המסחר.

דן כרמלי: תודה, אדוני היושב ראש.

דן כרמלי: אני רוצה להתחיל ולומר שאני יותר מכל מסכים עם חברי חבר הכנסת אופיר אקוניס בעניין.

דן כרמלי: הבעיה האמיתית שלנו זה אי תחרות, ושמענו את זה עכשיו מעדי.

דן כרמלי: אבל הפתרון לאי תחרות, חבר הכנסת אקוניס, הוא לא הורדת המע"מ כי הוא לא יביא לתחרות, וגם לא הכנסת מוצרים לפיקוח – גם זה לא יביא לתחרות.

דן כרמלי: הדבר היחיד שיביא לתחרות, ומדהים אותי שאף אחד לא העלה את זה עד עתה – הוא הורדת המכסים הדמיוניים הבלתי אפשריים על מוצרי מזון יסודיים בסיסיים.

דן כרמלי: שמענו רק היום - -

עדי צים: שמענו את מכס.

עדי צים: תיתנו רק להביא, לא להוריד מכס.

עדי צים: תרוויחו הממשלה- - - תנו לנו רק להביא, אל תעצרו אותנו במשרד הבריאות כי יש אינטרס ליבואן במשרד הבריאות - -

דן כרמלי: עדי, אני אסביר בדיוק ליושב ראש הוועדה ולחברי הכנסת את העניין.

עדי צים: - - יש אינטרס ליבואן הזה במשרד הבריאות, ועוצרים אותנו.

דן כרמלי: עדי, אני אסביר את מה שקורה.

דן כרמלי: העניין הוא שליצרנים המקומיים, מעבר ליתרון שניתן להם בתחרות, לא מאפשרים תחרות עם מוצרי ייבוא באמצעות המכסים הדמיוניים.

דן כרמלי: בוודאי כולכם שמעתם – על שמן זית משלמים במדינת ישראל 40 שקל בממוצע לליטר, כאשר בכל מדינות אירופה – עד 20 שקלים לליטר לכל היותר, על המדף לצרכן.

דן כרמלי: ממה זה נובע?

דן כרמלי: זה נובע רק ממכסים דמיוניים.

דן כרמלי: כל פתרון אחר לא יביא לתחרות כי אנחנו משאירים את אותם שחקנים במשק.

דן כרמלי: אין שחקנים חדשים.

דן כרמלי: הצרכן הישראלי לא נחשף למוצרים אחרים.

דן כרמלי: שמענו כאן מנציג המחאה הצרכנית שאנחנו משלמים על מוצרים כאן בארץ יותר ממה שהם עולים בחו"ל.

דן כרמלי: אנחנו משלמים אך ורק בגלל המכסים הדמיוניים.

דן כרמלי: הדבר החשוב שצריך לעשות הוא להוריד את המכסים.

דן כרמלי: טונה – אף אחד כאן לא דיבר על טונה.

דן כרמלי: ידידי, מנכ"ל משרד התמ"ת, שרון קדמי יודע, אנחנו משוחחים על זה כבר הרבה מאוד זמן – יש אבסורד בעניין הזה.

דן כרמלי: טונה שמיובאת כחומר גלם ורק נארזת בארץ – יש לה פטור ממכס.

דן כרמלי: טונה שמגיעה אולי אפילו מאותו מפעל- -

עדי צים: מכס.

דן כרמלי: - - אבל ארוז – יש על זה מכס פרקטי של כ-150%.

דן כרמלי: מה ההיגיון בדברים האלו, אדוני היושב ראש?

כרמל שאמה-הכהן: יש לך התייחסות לטונה?

שרון קדמי: בוודאי.

שרון קדמי: אנחנו בדקנו את זה, ופה בא תפקידו של משרד התמ"ת לאזן בין ייבוא כזה או אחר לבין ייצור מקומי כזה או אחר.

שרון קדמי: מהבדיקה שלנו ראינו שפתיחת המכסים עלולה לפגוע בשורה של יצרנים במדינת ישראל.

שרון קדמי: שר התמ"ת קיבל החלטה שהוא מעדיף להגן על היצרנים הישראלים.

קריאות: - - -

עדי צים: - - - שומרים את סטארקיסט.

רמי לוי: מצד אחד הם רוצים לשמור על יצרן אחד של טונה, ומצד שני יש מיליונים של צרכנים שאין להם לגמור את החודש- - - 40%-30% יותר יקר.

דן כרמלי: אתה צודק, רמי לוי.

כרמל שאמה-הכהן: איזה עוד מדינות מגנות על יצרני טונה כמו מדינת ישראל?

עדי צים: רק בישראל.

קריאות: מי מייצר פה טונה?

יפתח שקד: אין טונה במדינת ישראל.

רמי לוי: את אותה טונה סטארקיסט תייבאו מהמפעל בארצות-הברית זה יעלה 40%-30% מאשר הטונה פה.

עדי צים: את טונה סטארקיסט מייצרים במפעל יונה- - -

כרמל שאמה-הכהן: מר צים, פעם ראשונה.

עדי צים: - - גם זה עובדים על הצרכן.

לאה ורון: עדי, די.

עדי צים: כואב הלב על הקטנים.

כרמל שאמה-הכהן: לכולנו כואב הלב.

עדי צים: אנחנו עשירים אין לנו בעיה, אבל כואב הלב על האיש הקטן שלא יכול לגמור את החודש.

כרמל שאמה-הכהן: אבל עכשיו אתה מפריע לדיון בשביל האיש הקטן.

כרמל שאמה-הכהן: איזו עוד מדינה מחזיקה שיעור מכס כזה על טונה?

כרמל שאמה-הכהן: לא משנה איך תסובב את השאלה.

שרון קדמי: אני אחזור עם תשובה.

כרמל שאמה-הכהן: אוקיי, בבקשה.

דן כרמלי: אדוני היושב ראש, אני רוצה לסיים במשפט אחרון.

דן כרמלי: אני רוצה לחזק את דבריו של מנכ"ל משרד התמ"ת מר שרון קדמי, איגוד לשכות המסחר שותף לוועדה ויציג בפניה.

דן כרמלי: באיגוד לשכות המסחר גם הוקם צוות שבוחן את הדברים לעומק, ויבוא עם הצעות פרקטיות.

דן כרמלי: כבר אוכל לומר שההצעה הפרקטית האמיתית שתפתור גם את בעיית הריכוזיות וגם את אי התחרות במשק במוצרי המזון במדינת ישראל היא הפחתה הדרגתית – ואני מדגיש, הדרגתית, לא בבת אחת – של המכסים בכ-20% למשך חמש שנים.

דן כרמלי: זאת תהיה ההצעה הראשונה של איגוד לשכות המסחר בעניין הזה.

כרמל שאמה-הכהן: תודה רבה.

יפתח שקד: כבוד היושב ראש, אני מבקש שבוועדות האלה ישב גם נציג ציבור.

יפתח שקד: אני מוכן להתנדב, אני לא מבקש מאף אחד שכר.

יפתח שקד: אני משלם מכיסי, ואני מבקש להשתתף בוועדות האלה.

כרמל שאמה-הכהן: פה הציבור בא לידי ביטוי.

כרמל שאמה-הכהן: יגאל אכטנברג, ארגון אמון הציבור.

יגאל אכטנברג: תודה רבה, אדוני היושב ראש.

יגאל אכטנברג: האנרגיות פה מאוד חזקות וכאילו זה נפל משום מקום.

יגאל אכטנברג: אין בן אדם לא בחדר הזה ולא בציבור הישראלי שמופתע מהמחירים, מהפערים הבלתי סבירים.

יגאל אכטנברג: לדעתי, ממשלת ישראל קצת מצטערת שהיא נכנסה ל-OECD כי פתאום ה-OECD חשף – פעם לא ידענו, חיינו בוילה באמצע הג'ונגל, ופתאום אנחנו משווים את עצמנו למדינות עשירות הרבה יותר, והמחירים שם זולים הרבה יותר בצורה משמעותית.

יגאל אכטנברג: מכיוון שבסופו של דבר החלה מחאה אמיתית והצרכן פשוט רוצה מידע – הנה, המידע עכשיו חשוף, כל התקשורת כאן, כל העיתונאים הכלכליים והלא כלכליים.

יגאל אכטנברג: אנחנו הוצאנו מידע בשיתוף AC נילסן, מדד שנקרא כמו בחו"ל.

יגאל אכטנברג: אנחנו רוצים שישראלים ישלמו על מוצרים כמו בחו"ל, לא פחות אבל בטח לא יותר.

יגאל אכטנברג: אני אתן דוגמאות:

יגאל אכטנברג: קטשופ היינץ – 80% הפרש מארצות-הברית; משקה קוקה-קולה – 63%, קורנפלקס קלוגס – 154% מגרמניה, ספגטי ברילה – 114% מגרמניה, תה ירוק ויסוצקי שמיוצר בארץ – 100%, שמנת תנובה – 100%.

יגאל אכטנברג: זה רק חלק מהנתונים שהם נתונים בדוקים של AC נילסן.

יגאל אכטנברג: בכל מדינה המוצר מושווה למוצר – זה אותו מוצר.

יגאל אכטנברג: אתם יכולים למצוא את זה גם בדפי הפייסבוק של המחאות, גם של אלי סתוי, גם של - - - וחברים שלו, גם אצלנו.

יגאל אכטנברג: צריך להראות לציבור מהם ההפרשים.

יגאל אכטנברג: אני לא משתמש אף פעם במילה "רק" – זה לא רק מכסים, זה הכול.

יגאל אכטנברג: בסוף הכול גולגל אל הצרכן.

יגאל אכטנברג: אני רוצה לדבר על סל השירותים או סל הפתרונות שמר קדמי מציע.

יגאל אכטנברג: הלוואי שיורידו מע"מ על המוצרים האלה.

יגאל אכטנברג: באמת לא יכול להיות שמוצרי יסוד מתומחרים כמו מוצרי יוקרה- -

עדי צים: זה לא יעזור, החברות- - -

קריאות: - - -

רמי לוי: הם ייתנו לנו לעבוד באופן חופשי בלי מכס.

רמי לוי: תראה מה קורה, הורידו את המע"מ באילת- - -

עדי צים: - - -

רמי לוי: תנו לנו לעבוד באופן חופשי.

כרמל שאמה-הכהן: תנו לו לסיים.

כרמל שאמה-הכהן: נא לסכם את דבריך, בבקשה.

כרמל שאמה-הכהן: אנחנו רוצים לסכם את הדיון.

יגאל אכטנברג: רוצים להחזיר לפיקוח.

יגאל אכטנברג: אני רוצה להזכיר: חמאה זה מוצר בפיקוח – 20% יותר מהעולם.

יגאל אכטנברג: הדלק הוא מוצר בפיקוח – אחוזים מטורפים יותר מהעולם, ספרי לימוד בפיקוח.

יגאל אכטנברג: פיקוח זה לקבע את המחיר הגבוה ממילא.

עדי צים: אצלנו "פיקוח" זה רק מילה.

כרמל שאמה-הכהן: למה, מישהו מונע מחברות- - - בבנזין יש הנחות.

דן כרמלי: איך זה יוצר תחרותיות?

קריאות: - - -

כרמל שאמה-הכהן: לא, זה מונע חזירות.

עדי צים: - - - זה תרגיל לעבוד עליכם.

קריאות: - - -

כרמל שאמה-הכהן: מר צים.

יגאל אכטנברג: לפני שבוע היה דיון בוועדה לענייני ביקורת המדינה בדיוק על הנושא הזה.

יגאל אכטנברג: ישב הממונה על המחירים במשרד החקלאות, ואמר, שאם הקוטג' היה בפיקוח היום מחירו היה 7-6.5 שקלים.

יגאל אכטנברג: זה מה שהוא אמר – זה הממונה על המחירים.

יגאל אכטנברג: עכשיו תנובה הורידו את המחיר, מאיפה זה היה?

יגאל אכטנברג: הוא לא מסוגל לעדכן את המחיר האמיתי.

כרמל שאמה-הכהן: תודה, מר אכטנברג.

עדי צים: אם הם יורידו את המחירים ב-30% הם עדיין ירוויחו מאות מיליונים, לא עשרות.

עדי צים: מאות.

כרמל שאמה-הכהן: אבל הם רוצים מיליארדים.

עדי צים: זה יכול להיות, הם מעבירים את הכול לחו"ל, לא לנו.

יגאל אכטנברג: גם המחיר המומלץ, איך יקבעו אותו?

יגאל אכטנברג: היצרנים הם שקובעים.

יגאל אכטנברג: כמו שתנובה קובעת את המחיר כל השאר יקבעו.

יגאל אכטנברג: זה יהיה מחיר גבוה ממילא.

יגאל אכטנברג: הציבור צריך לדעת כמה משלמים בחו"ל על אותו מוצר, ואת זה הוא צריך לדרוש.

כרמל שאמה-הכהן: לא, כשיהיה מחיר מומלץ ייפסק הפינג-פונג בין היצרנים לבין רשתות השיווק.

כרמל שאמה-הכהן: אלה אומרים, זה אשם, ואלה אומרים, זה אשם.

יגאל אכטנברג: מי יקבע את המחיר?

כרמל שאמה-הכהן: היצרנים קובעים את המחיר המומלץ.

כרמל שאמה-הכהן: אם הם מדפיסים מחיר גבוה, רשתות השיווק אומרות להם, זה המחיר המומלץ, תפנו ליצרן, הם הבעייתיים, ולהפך.

יגאל אכטנברג: זאת לא ההצלחה של המאבק.

יגאל אכטנברג: ההצלחה של המאבק צריכה להיות הרבה יותר משמעותית.

כרמל שאמה-הכהן: לא פלא שהם בורחים מהפתרון הזה, אבל זה פתרון מידי ובאפס עלות.

יגאל אכטנברג: אבל זאת הבעיה בפתרונות מידיים, כי יכול להיות שבתוך שבוע יהיה פתרון ואיתנו לא ידברו.

כרמל שאמה-הכהן: תודה רבה.

כרמל שאמה-הכהן: אהוד פלג, מנכ"ל המועצה לצרכנות.

כרמל שאמה-הכהן: דובר אחרון.

אהוד פלג: תודה, כבוד היושב ראש.

אהוד פלג: צירוף של תאוותנות מפותחת מצד התאגידים העסקיים ושל ריכוזיות גבוהה ותחרותיות נמוכה גורמת לצרכנים להידרש לעזרת המדינה או להילחם.

אהוד פלג: לאחרונה הוכח שהצרכנים יודעים להילחם, אבל צריך לזכור שמלחמה היא כורח.

אהוד פלג: נשאלת השאלה למה במדינה מתוקנת אנחנו צריכים להילחם?

אהוד פלג: למה המדינה לא מגנה עלינו?

אהוד פלג: אלה שצריכים להגן עלינו – אם הגענו למבחן תוצאה של רמות מחירים כאלה, כנראה, נרדמו בשמירה.

אהוד פלג: זה מבחן התוצאה.

אהוד פלג: נשמעו פה אינטרסים שונים עם פתרונות שונים, אבל מבחן התוצאה, בסופו של דבר, זה המחיר לצרכן.

אהוד פלג: בעוונותיי הייתי בחו"ל, ואני נוהג לשמור עיתונים מהנסיעות כדי לעבור עליהם לאחר מכן.

אהוד פלג: אני מחזיק פה את "דה-מרקר" מ-22 במאי 2011 לפני שכל המהומה פרצה.

אהוד פלג: הכותרת: "האוצר לוחץ לבטל את הפיקוח על מחירי מוצרי חלב".

אהוד פלג: ההנמקה: "התחרותיות בין המחלבות הגדולות וזו שבין רשתות השיווק המובילות מאפשרת את ביטול הפיקוח על המחירים ומתן חופש להיצע וביקוש לקבוע את מחירי המוצרים בלא שתיגרם פגיעה משמעותית בציבור הצרכנים".

יוסי בכר: אם זה לא היה עצוב היינו צוחקים.

עדי צים: זאת בדיחה.

יוסי בכר: המרכז לסיפורי בדיחות באוצר.

כרמל שאמה-הכהן: עובדה שהמהלך הזה נבלם, אז לא בדיחה ולא- -

יוסי בכר: נבלם?

יוסי בכר: הם נבהלו.

יוסי בכר: אבל הם לא השתחררו מהאמונה הדתית הזאת.

יוסי בכר: זה קאט.

כרמל שאמה-הכהן: זה נבלם עוד לפני המחאה, אני יכול להעיד על זה.

יוסי בכר: זה אחרי שלא נתת לי רשות דיבור, גם את זה רשמתי.

אהוד פלג: בנובמבר 2010 בוועדה לענייני ביקורת המדינה המועצה לצרכנות הציגה את דוח מבקר המדינה שחשף את תהליך קבלת ההחלטות על הסרת הפיקוח ממוצרי החלב.

אהוד פלג: ומסתבר, על-פי דוח המבקר, שההחלטות האלה נעשו תוך התעלמות מהמלצות של ועדות מקצועיות שבמקרה לחלק מהן או לאחת מהן גם אנחנו הגענו, ועשתה עבורנו עבודת מחקר שההמלצה שלה הייתה לא להוציא מוצרים מפיקוח.

אהוד פלג: אבל בניגוד להמלצה הזאת מוצרים הוסרו מפיקוח, ואפילו ההמלצות של הוועדה המקצועית לא הובאו בפני הממשלה כשהיא אישרה את ההחלטות האלה, אומר מבקר המדינה.

אהוד פלג: באותה ישיבה תמהו חברי הכנסת האם הוסתר מידע מהממשלה.

אהוד פלג: זה כבר דוח מבקר המדינה, זאת ועדת ביקורת המדינה של הכנסת, ואני מדבר על נובמבר 2010 – ציפינו שהאחראים על נושא קביעת המחירים יעשו בדק בית, ייקחו אחורה את ההחלטות שהם קיבלו אל מול המציאות של המחירים המשתוללים, ויעשו את הדרוש כדי לתקן את המצב.

אהוד פלג: ומה אנחנו רואים?

אהוד פלג: המחירים מוסיפים להשתולל, והמגמה של אותם קובעי מחירים זה להוציא עוד מוצרים מפיקוח.

אהוד פלג: לכן אני מקווה שלא יקבלו בתימהון את הספקנות שהיום אנחנו מרגישים לגבי הגורמים שקובעים את המחירים, ואנחנו מבקשים שיהיה נציג של המועצה הישראלית לצרכנות שילווה את ועדות הפיקוח על המחירים, את הוועדות שקובעות את מחירי הפיקוח, כדי שבין היתר, לא יוכלו שם להציג מספרים שהקשר ביניהם לבין המציאות יגרום לכך שגם המחירים בפיקוח יהיו גבוהים וגם הם, כנראה, היו גבוהים מדי אם היה ממה להוריד.

אהוד פלג: לכן המועצה לצרכנות מבקשת פתרון לצרכן בטווח הקצר.

אהוד פלג: כי עד שהניתוח יצליח אולי החולה ירעב למוות.

כרמל שאמה-הכהן: נא לסכם.

אהוד פלג: אנחנו מבקשים שני צעדים מיידיים, וזה הסיכום שלי, אדוני היושב ראש: צעד ראשון – להחזיר לפיקוח את המוצרים שהוסר מהם הפיקוח, אותם מוצרי יסוד בסיסיים; והצעד השני – להנהיג על אותם מוצרים שנמצאים בפיקוח מע"מ מופחת, כמו בהרבה מאוד מדינות בעולם, כפי שמראה גם דוח ה-מ.מ.מ. ההיגיון, כדי להתמודד עם חלק מהטענות שעלו פה, הוא שהשכבות החלשות והעשירונים התחתונים הם הנפגעים העיקריים מכך שאין מע"מ מופחת על המוצרים האלה; שנית, המוצרים האלה נמצאים בשווקים לא תחרותיים שבהם אין אלטרנטיבה לצרכנים לקחת מוצר חילופי, ובזה להתניע תחרות.

אהוד פלג: לכן הם חייבים גם פה מחיר מופחת על המוצר שהם קונים- -

כרמל שאמה-הכהן: תודה.

אהוד פלג: - - והדבר השלישי והאחרון הוא שפה נהיה בטוחים שהפחתת המע"מ תגולגל בצורה של הוזלה לצרכנים, ולא תישאר בבתי העסק משום שהמחיר בפיקוח ייקח בחשבון, ומיד יפחית את המע"מ.

אהוד פלג: תודה רבה.

כרמל שאמה-הכהן: תודה.

כרמל שאמה-הכהן: אדוני, מנכ"ל משרד התמ"ת.

כרמל שאמה-הכהן: קודם כול אני רוצה להודות לך כי היית מאוד לחוץ בזמן, ובכל זאת נשארת עד תום הדיון.

כרמל שאמה-הכהן: יש לך הזדמנות להגיב על כל מה שנאמר כאן ואתה מוצא לנכון.

שרון קדמי: נשמעה לא מעט סקפטיות לגבי עבודת הוועדה.

כרמל שאמה-הכהן: אני לא סקפטי.

שרון קדמי: לא אמרתי מי, אמרתי שנשמעה מעט סקפטיות.

שרון קדמי: אני מבין מה מקור הסקפטיות.

שרון קדמי: מטרתה של הוועדה להוציא תוך זמן קצר המלצות ביניים, ואנחנו נשמח להציג אותן בפני הוועדה – קל וחומר את המסקנות הסופיות.

שרון קדמי: הוועדה תשמע את כל מי שיש לו צורך להשמיע דבר שהוא ללא כחל וסרק.

כרמל שאמה-הכהן: כלומר הם פונים אליך למשרד התמ"ת?

שרון קדמי: אנחנו נפרסם.

כרמל שאמה-הכהן: תפרסם קריאה לציבור?

שרון קדמי: בוודאי.

שרון קדמי: איך אפשר לפנות, מתי.

שרון קדמי: כמובן, ייערכו גם שימועים בעל-פה, ייערכו שימועים בכתב.

שרון קדמי: המטרה שלנו היא באמת להתכנס ללוחות הזמנים שניתנו לנו בכתב המינוי כדי להגיע לתוצאה.

כרמל שאמה-הכהן: אנחנו מבקשים ממך דבר אחד מאוד חשוב: שלא יהיו הארכות זמן.

כרמל שאמה-הכהן: בדרך כלל בעבודות של ועדות יש לוחות זמנים, ואחר כך מבקשים עוד בדיקה.

כרמל שאמה-הכהן: מראש תיערכו, תקבעו סדר יום אינטנסיבי עד כמה שצריך וקחו אפילו יעד מוקדם יותר לסיים.

כרמל שאמה-הכהן: אתה רואה את הסקפטיות גם - - - חברי הכנסת אומרים "ועדה", זה נועד כדי למסמס, כדי שהציבור ישכח ונעבור לסדר היום הבא של מדינת ישראל שהוא מאוד דינמי ואינטנסיבי.

כרמל שאמה-הכהן: לכן אני מבקש ממך – אנחנו, הוועדה, נכין סיכום דיון עם הנקודות העיקריות שעלו פה, בלי קשר אם יש לגביהם הסכמה או לא: המע"מ הדיפרנציאלי, מכסים, מחיר מומלץ לצרכן – כל טענה שעלתה פה על ידי חברי כנסת, גופים ציבוריים, אנשים בעלי אינטרס בענף ובעלי מקצוע.

כרמל שאמה-הכהן: נרכז את הנקודות, נפנה אותן בתור פנייה של ועדת הכלכלה לוועדה בצורה מסודרת בתוך מספר ימים בליווי נתונים שנאסוף גם ממרכז המחקר והמידע ומארגונים שונים, ונרצה לראות התייחסות אליהם בדוח הביניים ובדוח הסופי.

כרמל שאמה-הכהן: אני אומר לך שאנחנו רואים בזה דבר בעל חשיבות עליונה.

כרמל שאמה-הכהן: יש לנו יחסי עבודה מצוינים עם המשרדים הרלוונטיים פה, גם עם האוצר וגם עם התמ"ת.

כרמל שאמה-הכהן: אם תהיה משיכה בזמן של מסקנות הביניים או של המסקנות הסופיות – אני אומר את זה בשיא העדינות – יחסי העבודה עם המשרדים ייפגעו.

כרמל שאמה-הכהן: אנחנו לא נטפל לא בחוקים ולא בתקנות של המשרדים שלכם עד שלא תמצו את הבדיקה.

כרמל שאמה-הכהן: דרך המלך היא שאתם תקדמו, אנחנו לא עושים עכשיו מרוץ סמכויות עם הממשלה, לא נתחיל להתפרע פה עם חקיקה פרטית – אתם אמורים להביא את הפתרון.

כרמל שאמה-הכהן: אנחנו מחכים בסבלנות.

כרמל שאמה-הכהן: אנחנו נקבע דיון מיד לאחר המועד שהצהרת עליו, ומצפים באמת לתשובות מכם.

כרמל שאמה-הכהן: לא רק אנחנו מצפים, וזאת לא הפרזה: עם ישראל מחכה לתשובה מכם.

רמי לוי: אני רוצה להגיד שלשכת המסחר לא מייצגת אותי, היא מייצגת את הרשתות הגדולות.

עדי צים: לא מייצג את השוק הפרטי.

קריאות: - - -

יפתח שקד: לא מייצג את הציבור.

רמי לוי: לשכת המסחר בתל-אביב ניסתה להביא עלינו כל מיני דברים- -

עדי צים: הטייקונים דואגים להלחיץ אותם- - -

רמי לוי: - - שנעלה את המחירים.

רמי לוי: אז אני מבקש - -

כרמל שאמה-הכהן: רמי, הנקודה שלך ברורה.

קריאה: מי מייצג את הציבור בוועדה?

כרמל שאמה-הכהן: יש נקודות במחלוקת פה, אבל יש פה דבר אחד לא במחלוקת: המשק הישראלי חולה במחלה קשה.

כרמל שאמה-הכהן: דרכי הטיפול, התרופות המתאימות, המינונים – לא נשלוף מהשרוול.

כרמל שאמה-הכהן: נחכה שהוועדה תסיים, נסמוך עליה שהיא תציג פתרונות ראויים.

כרמל שאמה-הכהן: אחרי זה אנחנו חופשיים כולם, כמובן, להמשיך בכיוונים שלנו.

כרמל שאמה-הכהן: אבל דבר אחד ברור, והוא חשוב מאוד, שהוועדה פה, סביב כל השולחן, ואין כמעט מחלוקת לא מהממשלה, לא מחברי הכנסת, לא אופוזיציה, לא קואליציה, שהמשק הישראלי חולה במחלה קשה שמצריכה טיפול, והטיפול לא יכול להיות לא אקמול, כמובן, ולא איזה טיפול רוחני.

כרמל שאמה-הכהן: זה חייב להיות טיפול כואב ויורד לשורש העניין.

כרמל שאמה-הכהן: זאת הזדמנות היסטורית שאם נפספס אותה, אני לא יודע מתי ייווצר מומנט ציבורי, תקשורתי, פרלמנטרי שמכשיר את הקרקע לפתרונות לא פשוטים.

עדי צים: אנחנו מקווים שהוועדה תכריע לא לטובת החברות הגדולות.

כרמל שאמה-הכהן: לאחר שאני מודה לכל המשתתפות והמשתתפים הישיבה נעולה.

כרמל שאמה-הכהן: הישיבה הבאה תחודש ב-13:15.

כרמל שאמה-הכהן: תודה רבה לכולם.